text:
Ari av Rana
19.04.2018 - 13:22
Tíðindi > Lóg & Landaskil > Løgregla
Tvær eldfráboðanir hava verið við stuttum millumrúmi í dag, verður sagt av løgreglustøðini.
Eldávaringin í hangarinum á flogvøllinum fór frá, tá arbeitt var í hangarinum. Hetta vísti seg tó at verða ein lítil eldur og hesin varð sløktur beinanveg. Arbeiðsfólk vóru í ferð við at sveisa, tá ein glóð festi í eina pappeskju. Fólkið á staðnum fekk sjálvt sløkt eldin, og tí var ikki stórt hóvasták burturúr hesum.
Eisini í Saltsiloini á Drelnesi fór eldávaringin í gongd. Her vóru arbeiðsfólk í ferð við at pussa betong, og støvið frá betonginum kom í skipanina og setti eldávaringar í gongd. Tvøroyrar sløkkilið varð sent á staðið at kanna umstøðurnar.


c: text/html

text:
Tíðindaskriv 27. sept. 2010, frá verkætlanarbólkinum
Í eina tíð hevur verið arbeitt við arbeitt við ætlanum at byggja ein 50 m. svimjihyl á Oyrunum í Vági. Eftir
framúrskarandi úrslitini hjá Pál Joensen við EM í august í 2010, har hann vann silvur á 1.500 m. frí, er aftur
sett ferð á verkætlanina. Og nú er verkætlanin komin somikið áleiðis, at dagurin, har farið verður ígongd, av
álvara nærkast.
Um verkætlanina
Verkætlanin “Svimjihøllin á Oyrunum í Vági” fevnir um bygging av einum 50 m. svimjihyli við atknýttum
síðubygningi, har allir hentleikar verða.
Grøn svimjihøll
Svimjihøllin á Oyrunum í Vági verður “grøn”. Avlopshitin frá Vágsverkinum hjá SEV verður brúktur til at hita
upp vatnið í 50 m. svimjihylinum og sjálva svimjihøllini.
Lítið klor í vatninum
Umframt orkusparandi partin í høllini verður eisini dentur lagdur á, at vatnið í hylinum kemur at innihalda
so lítið klor sum tilber. Vanligt er, at vatnið í svimjihylum og tískil eisini luftin í svimjihøllum inniheldur
klor, sum nógv fólk hava ampa av. Vatnið í svimjihylinum á Oyrunum í Vági verður reinsað við serligum
vatnreinsianleggi, sum ger, at klorið í svimihylinum kann minkast við upp til 80 prosentum. Hetta ger, at tað
verður bæði betri og sunnari fyri fólk at svimja, og ikki minst meiri umhvørvisvinarligt.
Ráðgeving vm.
Í samband við fyrireiking av verkætlanini, tekningum og allari tilgongdini til byggingina av 50 m. svimjihyli á
Oyrunum í Vági, hava hesir ráðgevar verið inni í myndini.
Tekningar vm.
- Andrias Jacobsen, byggiteknikkari
- Kontrast, byggilist og byggifrøði
- Tom Silvurdal, verkfrøðingur
Hiti og vatnteknikkur
- Martin E. Leo
- SEV
Aðrir ráðgevar
- Vágs Timburhandil
- INNTAKT
- Arni Carlsen
Verkætlanarbólkurin
Í verkætlanarbólkinum sita:
- Jón Bjarnason
- Dennis Holm
- John Henrik Holm
- Andrias Jacobsen
- Heri Mortensen
Samband: info [kurla] svimjihollin.com
Heimasíða: www.svimjihollin.com

robotstxt: allowed

filter: keep


text:
Kefalonia
Kefalonia (grikskt: Keφaλovιά, Keφaλλovιά) fyrr eisini nevnd Kefallinia er tann størsta av teimum Jónisku oyggjunum í Vestur grikkalandi. Oyggin er eisini ein regional eind í Región Jónisku Oyggjar. Høvuðsbýurin á Kefalonia er Argostoli.[1]
Innihaldsyvirlit
Jarðfrøði[rætta | rætta wikitekst]
Oyggin er 781 km2, umleið ein triðingur av fólkunum búgva í Argostoli. Lixouri er tann næststørsti býurin, og tilsaman búgva 2/3 av íbúgvunum á Kefalonia í teimum báðum býunum. Kefalonia liggur mitt í miðdeplinum fyri eitt jarðskjálvta øki, og smáir jarðskjáltar sum ikki merkjast henda á hvørjum ári. Í 1953 hendi ein stórur jarðskjálvti, sum legði nærum alla oynna í oyði, bert bygdin Fiskardo har norðuri á oynni var so gott sum órørdur. Fleiri serstøk náttúrufyribrigdi eru á oynni, teirra millum er Mellisani holan, við einum vatni, sum er bæði uttanfyri holuna og inni í holuni og Koutavos vatnið í Argostoli.
Náttúra[rætta | rætta wikitekst]
Fjøll og trø[rætta | rætta wikitekst]
Hægsta fjallið á oynni er Ainos fjallið, sum er 1628 m høgt; í ein útnyrðing eru Paliki fjøllini, har Lixouri er saman við øðrum fjøllum sum Geraneia (Gerania) og Agia Dynati. Toppurin á Ainos fjallinum er yvirvaksin við Abies cephalonica (grikskum granntrøum) og er ein náttúrupark. Oyggin hevur verið illa plágað av skógareldum í 1990-árunum og í 2000-árunum.
Djóralív[rætta | rætta wikitekst]
Kefalonia er væl kend fyri tær stóru havskjaldbøkurnar (Caretta caretta), ið leggja síni egg á Kaminia strondini. Skjaldbøkurnar verða vardar av einum Havskjaldbøku Verju-felagsskapi.[2]
Millum eysturstondina og oynna Ithaka, heldur ein hóttur kópur til, munkakópurin (Monachus monachus).
Yvir 200 ymisk fuglasløg eru sædd á Kefalonia.[3]
Fólkatalið[rætta | rætta wikitekst]
Mentan[rætta | rætta wikitekst]
Kirkjur og klostur[rætta | rætta wikitekst]
Á oynni eru fleiri klostur og kirkjur, tvey klostur eru á tí breiða partinum av oynni: Aghia Panagia í Markopoulo í ein landsynning og Sankta Gerasimus av Kefalonia, sum liggur ávegis millum Argostoli and Michata í einum dali, umgyrt av fjøllum. "Sissia" klostrið sigst vera stovnað av Frans av Assisi, tað varð oyðilagt av jarðskjálvtalnum í 1953, men leivdirnar av tí síggjst enn.
Keldur[rætta | rætta wikitekst]
- ↑ Lógin hjá Kallikratis Innlendismálaráð Grikkalands
- ↑ Loggerhead Turtles In Kefalonia
- ↑ Loggerhead Turtles In
- ↑ Detailed census results 1879 dlib.statistics.gr
- ↑ Detailed census results 1896
- ↑ Detailed census results 1920
- ↑ Detailed census results 1940
- ↑ Detailed census results 1961
- ↑ Detailed census results 1981
- ↑ Detailed census results 2001 dlib.statistics.gr


text:
Syðradalur, Kalsoy
Syðradalur er sunnasta bygdin á Kalsoynni. Syðradalur er ein niðursetubygd frá fyrst í 19. øld; hon er bygd í 1812. Bygdin lá áður á vestursíðuni og æt Blankskáli, men vegna skalvalop á vári í 1809 fluttu blankskálafólk millum 1810 og 1816 eysturum til Syðradals at búgva av tí, at har er eingin vandi fyri skalvalopi. Eingin mansskaði hendi av lopinum. Fýra hús vóru á Blankskála, og har búðu 29 fólk tá. Tá ið liðugt var at flyta til Syðradals í 1816, vóru 5 hús. Fimta húsið varð nevnt ”har Uppi”.
Í slupptíðini hoyrdu 2 skip til Syðradal: M/S Bjørgvin (Julius Clementsen á Dunganum) og M/S Gudrun (Inni í Húsi). Fleiri syðradalsmenn vóru skiparar á t.d. Klaksvíks - og Havnaskipum. Syðradalsmenn vóru við sluppunum um summarið, og veturin varð nýttur til útróður við maskinbátum. Bygdin fekk el - orku frá SEV í 1966 og ferjulegu í 2005. Á Syðradali er ferjulega, sum er dagliga sambandið til og úr oynni.
Hóast Syðradalur er tann av teimum fýra bygdunum á oynni, sum lættast slepst til, so er hon kortini tann bygdin á Kalsoynni, ið hevur minsta fólkatalið. Hinvegin er Syðradalur ein vælumtókt frítíðarbygd.
Minnisvarðin á Syðradali yvir deyð á sjónum varð reistur í 2000.


text:
Sjálvandi, tankin um lív eftir deyðan er hugaligari enn einki. Ein eyka kjans til lívið. Men er eitt lív ikki nóg mikið? Jú, um ein veruliga livir lívið út, er tað (meira) enn nokk. At liva lívið út, merkir at gera alt, sum tú ynskir, við lívið. Ger tú tað, sum tú vilt, og lat hini gera tað, tey vilja. So skulu vit nokk klára tað. Og um ikki, so finna vit bara útav onkrum.
Eingin veit, nær seinasta løta teirra er komin. Tað kann vera um 50 ár, tað kann vera í næstu viku, og tað kann vera um fáar minuttir. Tað er ikki til at vita. Ivin nývir okkum, og vit royna at skapa ein nýggjan veruleika. Fyri at kenna okkum trygg. Men eg verði ikki tryggari við tankan um æviga lívið. Hvat um mær ikki dámar at vera har, vit enn enda? Skal eg so bara liva víðari við tí í allar ævir? Og øll fólkini, eg helt, eg endiliga slapp av við - verða tey so eisini har? Feitt nokk.
Men hey - framtíðin er og verður framtíðin. Tú mást steðga á. Njót vakurleikan meðan tú enn hevur møguleikan. Áðrenn hjartað steðgar, og tú letur eyguni aftur í æviga myrkrið. Góðanátt.


text:
Eitt av mínum bestu minnum frá tá eg útgav mína debut soloplátu Havsglóð í 2004, var tá eg var á vitjan í Rokkstovuni hjá Rasmussi. Rokkstovan var ikki einans ein góð og egin tónleikasending, hon var eisini eitt fysiskt stað; kamarið hjá Rasmussi, har hann hevði síni ljóðføri, fløgur, plátur, bøkur og upptøkuútgerð, var Rokkstovan.
Eg fari ongantíð at gloyma tað nærlagni, nærveru, opinleika, rúmligheit og blíðskap, ið Rasmus sýndi mær, bæði hesa fyrstu ferðina og seinnu ferðirnar eg vitjaði sendingina saman við øðrum. Tað var ein ótrúligur framíhjárættur sum útgevandi tónleikari at fáa eina so investeraða og seriøsa viðgerð sum hana, ið Rasmus veitti. Hetta merktu vit í eitt nú Gestir, Marius og Petur Pólson.
Rasmus veitti harumframt mongum okkara íblástur. Hóast vit vóru javnaldrar, steig hann á pall sum fyrimynd, hvørs atmosferiski og sigandi gittarleikur skaraði framúr. Sum eysturoyingur upplivdi eg at byrja við Rasmus við ávísari geografiskari frástøðu, og legði fyrstu ferð merki til hann tá hann leikti við Happy? til Pop Top konsertina í 1997. Hetta sveimandi e-bow borna flogið rakti eina nerv, og nógvar líknandi løtur vóru gjøgnum árini.
Umframt Happy? gjørdi Rasmus eisini vart við seg í Diatribes á Prix Føroyum í 1999, hagani eg serliga minnist vakra lagið "Endless Flight", ið Rasmus skrivaði. Og ikki minst við Makrel, ið vóru við í Prixnum í 2003 og 2005, og lótu tríggjar fløgur úr hondum. Kuldaskjálvtin, tá eg fyrstu ferð hoyrdi Makrel spæla "Forever and Beyond" til Prix undanumfarið í Mentanarhúsinum í Fuglafirði. Eksplosivi endin í lagnum við tess klassisku Rasmus gittarsolo. Meistaraligt.
Rasmus var eisini fyrstur at geva soloplátu út. Implosive kom longu í 2002, og minnist meg rætt var hetta ein av orsøkunum til, at hann ikki leikti við nøkrum bólki til Prixið í 2001; hann vildi nevniliga halga seg til soloplátuna. Áðurnevnda e-bow gittarflognum valdi hann eisini at vera nokkso moderatur við á teirri útgávuni. Eg spurdi hann einaferð um tað, og hann greiddi frá, at hetta var ein av hansara ljódligu signaturum, og vildi hann av tí sama ikki gera ov nógv av tí. Altíð tilvitaður um sítt úttrykk og sínar metodur.
Implosive vísti á eina nýggja og til tá fyri almenninginum ókenda síðu, har Rasmus við leitandi vakrari rødd sang sínar eginsomu ensktmæltu sangir í einum ópretentiøsum Rasmus hami. Seinni komu instrumentalu útgávurnar Edelweiss og Poems in Sound. Útgávur, har Rasmus dyrkar eitt viðbrekið, erligt, kensluborið, einfalt og (aftur) ópretentiøst úttrykk. Eitt sindur low-fi og heimagjørt. Framleitt inni í Rokkstovuni, sjálvandi.
Afturat hesum var alt okkara prát um tónleik. Tað, ið vit høvdu í felag, og alt tað, ið hann vísti mær millum ár og dag. Á áður umrøddu fyrstu vitjan í Rokkstovuni minnist eg, at vit, eftir at hava tikið samrøðuna til sendingina upp, sótu og prátaðu um leyst og fast, meðan vit drukku kaffi. Tá fór Rasmus eftir eini ávísari fløgu, ið hann vildi vísa mær. Tað var Heaven or Las Vegas hjá Cocteau Twins. Í dag elski eg Cocteau Twins um ein háls, og havi dyrkað útgávurnar hjá teimum nógv. At hoyra henda bólkin inni hjá Rasmussi fyri átta árum síðani, var ein eygna opnari, ið stendur við. Rasmus viðmælti nevniliga ikki hvat sum helst, men tað, ið hann visti var viðkomandi. Í mínum føri hetta kvøldið var tað Cocteau Twins.
Árla í 2006 fekk eg uppringing frá útvarpinum, har spurt var um eg vildi vera nýggjur vertur í Rokkstovuni. Rasmus skuldi flyta av landinum, og hevði í tí sambandi viðmælt meg sum nýggjan vert. Ikki sørt at hetta kendist sum ein álitisváttan. Eg tók við, og valdi við samtykki frá Rasmussi at halda fram undir sama navni: Rokkstovan.
Tey trý árini eg var vertur, vóru spennandi og mennandi, og sæð í bakspeglinum vil eg siga, at alt í alt var tað altso Rasmus, ið átti Rokkstovuna. At eg slapp at sita við róðrið í eina tíð, er í roynd og veru eitt gott dømi um hansara áðurnevndu rúmligheit.
Tá eg fór undir at gera sendingar, vóru ráðini frá Rasmussi eittans: "lat altíð innihaldið í sendingini endurspegla tað, ið tú sjálvur ert upptikin av tónleikaliga um dagarnar". Hetta tók eg til mín.
Eitt skifti á sumri í 2006 deildust vit um at gera sendingina, og eg minnist serliga aftur á eina sersending, ið einans snúði seg um ein av okkara felags yndisbólkum, nevniliga Tool.
Tað hoyrir við til søguna, at Rasmus flutti av landinum í 2006, tí hann fegin vildi royna at fóta sær uttanlands. Rasmus var samkyndur, og at vera opið samkyndur í Føroyum hevur inntil fyri heilt kortum verið ein sera einslig tilvera. Eg minnist væl, tá Rasmus kom úr skápinum. Ikki vóru tað mong, ið vóru alment samkynd tá.
Rasmus longdist heimaftur, og flutti tí heim á sumri í 2006. Tá var tað, at vit gjørdu nakrar sendingar saman. Á heysti í 2006 gjørdist Rasmus miðdepil í einum harðskapsmáli í miðbýnum í Havn, og tá hann fór í miðlarnar við hesum og var at síggja á forsíðuni á Dimmu, fekk hann morðhóttan sendandi. Rasmus breyt saman og var innlagdur á psykiatrisku deild. Sannleikin av tí heila er, at hetta setti hol á eina gongd, ið ikki fekk sín enda fyrrenn í plantasjuni í Havn í farnu viku, tá Rasmus loksins fann sítt friðskjól.
Hetta er nívandi at hugsa um. Rasmus var eitt fantastiskt menniskja og eitt lívgandi ískoyti til føroyska samfelagið. Søgan hjá honum er eisini søgan hjá okkum øllum, og vit hava skyldu til at fyrihalda okkum til hana. Hvønn veg skal tað bera? Hvønn veg vilja vit hava Føroyar at førka seg í framtíðini?
Rasmus var sálarliga viðbrekin, og hevði alt annað enn tørv á hatska og trongskygda tónanum, ið møtti honum hetta lagnukvøldið fyri seks árum síðani. Men sjálvandi var hetta ikki øll søgan. Rasmus fekk ein tungan sálarligan róður, og nógv hevur óivað staðið á; hjá Rasmussi sjálvum, hjá familju og avvarðandi, hjá vinfólkum.
Sálarsjúka er als ikki nakað óvanligt fyribrigdi, men kann vera torfør at fyrihalda seg til. Eitt eg tíðum hugsi um viðvíkjandi sálarsjúku er, at hon er abstrakt og konkret um somu tíð. Abstrakt uppá tann mátan, at tað ikki er ein "sjónlig" sjúka sum ein brotin armur t.d. er tað. Konkret uppá tann mátan, at hon viðvíkur okkara persóni og psyku; sjálvum kjarnanum í okkara samleika og veru. Løgið. Eg dugi ikki serliga væl at lýsa tað, men Rasmus hevur gjørt eina rámandi video um evnið.
Sangur og video eru ognað minninum um Rógva Jacobsen, ið var vinmaður hjá Rasmussi. Eg spældi saman við Peturi og Benjamini til jarðarferðina hjá Rógva, og minnist at Rólant í Skorini í síni talu tosaði um menniskjasinnið sum eitt pendul. Hjá summum okkara gerast mentalu sveiggini somikið ógvuslig, at vit ikki klára at standa ímóti longur, og fara útav eggini.
Síðani eg flutti niður at lesa, havi eg ikki fylgt líka væl við tónleikaligu leiðini hjá Rasmussi, og vit hava heldur ikki sæst líka nógv hesi seinnu árini. Seinast vit tosaðu saman var í januar í ár, tá eg spældi konsert í Perluni. Hann lat væl at, og tað fløvaði at hoyra hansara vinkul uppá tingini. Í sama viðfangi hugsaði eg, at tað var løgið/spell, at vit ikki høvdu tosað meira saman. Í summar sá eg lítið til Rasmus. Tíverri.
Tað er hart at ásanna, at ein ikki fær høvi at práta við Rasmus aftur, og fregnast um leyst og fast. Ein bólkur, ið vit plagdu at práta um, og sum bæði Rasmus og eg hava spælt í Rokkstovuni millum ár og dag, var kanadiska post rock kollektivið Godspeed You! Black Emperor. Tey hava júst givið út nýggja plátu, aftaná at hava ligið í dvala í næstan 10 ár. Eg hevði so hjartans fegin vilja vitað hvat tú heldur um plátuna, Rasmus! Hoyrt tína meining!
Alt hetta verður av ongum. Rasmus hevði so ótrúliga nógv í sær, og tað kennist blóðskeivt. Rasmus var ein av okkum.
Tíbetur er nógv listarligt tilfar til eftir Rasmus. Allar tær útgávurnar og upptøkurnar, ið hann átti sín leiklut í, og øll tann ørgrynnan av tilfarið, ið liggur á netinum. Tað ljóðar kanska sum ein klisjé, men eg finni ein ugga í at Rasmus hevur latið allan henda tónleikin frá sær, og at ein partur av honum livir víðari. Vit hava høvi at orientera okkum í tilfarinum, ið hann lat eftir seg. At fara í holt við tað, er sum at fara í holt við eitt puslispæl, ið ongantíð verður liðugt. Soleiðis eru treytirnar. Rasmus hevði sína egnu rás á Youtube við hóskandi heitinum Rokkstovan. Har ber til at byrja.
Góði Rasmus, í klippinum omanfyri um sálarsjúku tosar tú rørandi um "vakurleikan, ið er allastaðni allatíðina". Hetta fær meg at hugsa um nøkur vers úr Bíbliuni, og eg hopi at tað er í ordan við tær, at tey koma við í hesi orðini, ið eg skrivi tær til minnis:
"Eg sá strevið, ið Gud hevur givið menniskjabørnunum at pøsa seg við. Alt hevur Hann gjørt vakurt á tíð síni, ja, ævina hevur Hann lagt í hjarta teirra, tó so, at menniskjað fatar hvørki hitt fyrsta ella hitt síðsta av tí, ið Gud hevur virkað." -Prædikarin 3:10-11.
Tann Gud, ið verður lýstur í hesum versinum er rættiliga ófatiligur, men hann er við Jesusi eisini óendaligur kærleiki. Tú vart honum líkur: opin og rúmligur og nærverandi. Eg eri takksamur fyri at hava kent teg.
Tankarnir eru hjá tykkum avvarðandi hjá Rasmussi. Familjan, tey nærmastu, vinfólkini. Øll, ið hava livað so tætt uppá hetta skínandi og skapandi menniskja, ið hevur rørt so mong okkara.
Hvíl í friði.


text:
SAVNA hevur staðið fyri eini røð av stórum og smáum lýsingaátøkum hjá fyritøkum, felagsskapum, stovnum og øðrum. Átøkini fevna øll um fleiri miðlapallar og format, alt frá prentlutum og skelting til lýsingafilmar, tíðindabrøv, online lýsingar og PR.
Grundarlagið undir einum væl eydnaðum átaki er (umframt eitt gott produkt ella tænasta) ein greiður og kreativur boðskapur, neyv planlegging og íverksetan og áhaldandi uppfylging og viðlíkahald.
Heili 63% av málbólkinum hava sæð eina ella fleiri av lýsingunum hjá Hoyrnini. 60% av teimum eru positivt avirkað av boðskapinum og Hoyrnin merkti beinanvegin eina stóra tilgongd av nýggjum kundum
SAVNA hevur staðið fyri menning av nýggjum samleika til KT-felagið í sambandi við átakið "KT er basalt", ið skal marknaðarføra føroysku KT-vinnuna.
Tjóðpallur Føroya nærkaðist sínum 10 ára degi og stýri og stjóri vóru samd um, at tørvur var á at fara undir eina meira skipaða og professionella marknaðarføring
Ferð er nú av álvara sett á marknaðarføringina av Tòrshavn Marathon. Í tøttum samstarvi millum Visit Faroe Islands, Visit Tórshavn og Bragdið verður nú farið eftir rennarum kring heimin.


text:
Ingi Samuelsen
09.02.2018 - 14:23
Tíðindi > Lóg & Landaskil > Løgregla
Í gjárkvøldið komu fólk fram á tveir unglingar, ið høvdu brotið inn í ein hjall á Argjum.
Vaktleiðarin á politistøðini sigur, at talan var um somikið ungar ”unglingar”, sum hann málber seg, at tað ikki verður skrivað eitt politimál frá hendingini. Ístaðin verður tað eitt mál hjá barnaverndini.
Tað var ikki mati, sum dreingirnir fóru eftir í hjallinum. Helst hevur tað verið øl ella brennivín, teir hava leitað eftir, sigur vaktleiðarin.
Tað kemur javnan fyri, at løgreglan í Havn fær fráboðanir um innbrot í hjallar og úthús.


text:
Sjálvsavgerðarrættur Føroya staðfestur langt síðani
Ríkisfelagsskapur -
Eingin føroyingur ivast í, at sjálvsavgerðarrættur Føroya er hjá føroyingum, men uppgávan hjá Tjóðveldi á Fólkatingi er jú at sáa iva um alt og øll
Øll munnu vita, at Sambandsflokkurin er fyri Ríkisfelagsskapinum, meðan aðrir flokkar – serliga í samgonguni – eru ímóti okkara positiva felagsskapi.
Nú skal so sjálvsavgerðarrættur Føroya, sum langt síðani er staðfestur, blandast uppí, og tað er Tjóðveldi, ið sum vant, vil hava konfliktina.
Tómar hendur
Heldur enn, at samstarva og søkja møguleikar í samstarvinum, verður arbeitt við hond og fót ímóti, alt skal niðurlagast og fornoktast - okkurt skulu tómar hendur gera.
Orkan verður brúkt uppá tveir lutir.
Annar er at fjeppast uppi í katalonsku loysingarrørsluni. Roynt verður at samanbera Føroyar og Danmark við Katalonia. Øll vita, at hetta kann ikki samanberast við góða og positiva samstarvið millum Føroyar og Danmark.
Hin luturin er at spyrja aftur og aftur og aftur um sjálvsavgerðarrætt Føroya, ið langt síðani er staðfestur hjá ST, og tað hava føroyingar sjálvir gjørt.
Hetta eru høvuðsmálini hjá Tjóðveldi á Fólkatingi.
Hetta er heldur fátaksligt hjá einum flokki at takast við í okkara felags parlamenti. Einans stillstandur og einki frameftirlítandi arbeiði.
Sjálvsavgerðarrættur staðfestur langt síðani
Nú um dagarnar er Tjóðveldisumboðið vorðin firtið inn á danskarar, tí teir ikki skulu taka undir við sjálvsavgerðarrætti Føroya.
Hetta er ósatt, tí danska stjórnin og parlamentið virðir sjálvandi sjálvsavgerðarrættin. Enntá er ein samtykt í Fólkatinginum, sum sigur, at sjálvsavgerðarrætturin verður virdur, um Føroyar vilja taka seg úr ríkinum.
Her er einki at koma eftir.
Harumframt hava fleiri forsætisráðharrar eisini váttað, at Føroyar gera sjálvar av, um tær taka seg úr ríkinum.
Í Sambandsflokkinum ganga vit inn fyri okkara felagsskapi, meðan samgongan er ímóti og arbeiðir ímóti.
Tað svitast kortini ikki, at føroyingar sjálvir gera av sína egnu lagnu, tá ið tað kemur til tað góðu og positivu ríkisrættarligu støðuna.
Bárður Nielsen
formaður í Sambandsflokkinum
RN


text:
Í dag fyllir ein av best umtóktu og mest lisnu prosa- og essayhøvundum føroyinga seinastu mongu árini, Oddvør Johansen, 75 ár. Fyrsta bókin hjá Oddvør Johansen var Lívsins summar, sum kom í 1982, og fyri hana fekk hon longu í 1983 Mentanarvirðisløn M.A. Jacobsens fyri fagrar bókmentir fyri. Somu virðisløn fekk hon aftur í 2002, […]
Í dag fyllir ein av best umtóktu og týdningarmestu høvundunum í Danmark 60 ár. Pia Tafdrup var fødd 29. mai í 1952. Hon hevur gingið á lærda háskúlanum í Keypmannahavn. Fyrsta yrking hennara stóð í tíðarritinum Chancen í 1980. Í 1981 kom út fyrsta savn hennara, Når der går hul på en engel. Síðani 1981 hevur givið […]
Mánadagin kunnu føroyingar eisini njóta tann nýggja Vencilin, tann, sum Jens Stoltenberg so stoltur heldur í. Javnaðarflokkurin hitti Stoltenberg, og frá teimum fekk hann nýggja Vencilin og eitt prent av permuni, sum Brandur Patursson hevur gjørt og prentað á Steinprenti. Aftast í Venclinum eru yrkingar, sum føroysk skøld hava yrkt til norksa fólkið, tá ið […]
Gunnar Hoydal 70 ár Tá ið tú ringir til Gunnar og skal tosa við hann, ræður um at viga sær orðini og siga tað, sum sigast skal sum skjótast. Ein long telefonsamrøða við Gunnar varir í tveir minuttir. Ein stutt samrøða í ein hálvan minutt. Ikki kemur nógv annað frá honum enn eitt hissini: “Hm […]


text:
Almannaverkið hevur ein avgerandi leiklut í føroyska samfelagnum. Meira enn 16.500 borgarar í Føroyum fáa hvørt ár ymsar tænastur frá Almannaverkinum. Um talan er um pensjónsútgjaldingar, endurvenjing ella sambýli, stovnar fyri sálarsjúk og barnaheim, hjálpartól ella skerdan arbeiðsførleika - so hjálpir Almannaverkið føroyingum til eitt betri lív.
Avbjóðingin hjá Almannaverkinum hevur altíð verið stór og tað fer hon altíð at vera. Komið verður ongantíð heilt á mál, tí tænastan skal altíð betrast, veitingarnar verða fleiri og heitu hendurnar hava altíð ríkiligt at takast við. Men setningurin vikast ikki. Almannaverkið skal gera mun.
Torførir spurningar tørva svar
Avbjóðingarnar eru stórar í komandi tíðum. Kostnaðurin av lógarbundnum veitingum hækkar nógv næstu árini, samstundis sum tørvurin á tíðarhóskandi innivisti til veikastu borgararnar er ovurstórur. Gera vit onki, so økist kostnaðurin av vælferðarsamfelagnum 100-200 milliónir krónur innan fá ár. Tí er neyðugt at venda hvørjum steini, men eisini at hugsa okkum væl um.
Spurningurin kann tykjast einfaldur - hvussu nógv skal inn og hvussu nógv skal út. Hvør skal fáa og hvør skal gjalda. Men tað er undir spurningunum, at torføru svarini skimast.
Kjak um felags ábyrgdina
Hvussu vit raðfesta tilfeingið í samfelagnum og hvussu vit sum fólk taka ábyrgdina á okkum eru stórir spurningar. Við lyklaorðum sum pengar, innivist og hjartarúm bjóðar Almannaverkið til fýra kjakfundir um felags ábyrgd og felags rættindi.
• Skal arbeiðsgevarin vera rúmligur ella er tað uppgávan hjá Almannaverkinum?
• Hvussu kann tørvurin á vardum bústøðum nøktast?
• Almannaútreiðslurnar komandi 40 árini - ein búskaparlig umraðfesting?
• Ganga vit persónliga frælsinum ov nær við GPS yvirvaking?
Fakligheit í 40 ár
Men eru karmarnir ein síða av sakini, so eru fakligu viðurskiftini hin síðan. Samstundis, sum hugt verður at menningini seinastu 40 árini, so verður eisini kagað inn í framtíðina.
Serfrøðingar greina spurningin um vit vita ella gita. Hvussu skilja vit harðskapin. Menniskjað í diagnosusamfelagnum og skiftið frá umsorgan til endurmenning.
Eitt er vist. Næstu 40 árini hava við sær heilt aðrar avbjóðingar enn tær, ið undanfarnu 40 árini hava sett okkum. Vælkomin til ein dag við kjaki, íblástri um framtíðina og minnum.
Síggj skránna her.
Tiltakið er ókeypis men tilmelding er neyðug.
Dagført 06.05.15: Tilmelding er ikki longur møgulig.


text:
Alstóran týdning, at Føroyar eru við
Heitini NPP og NPA eru ikki serliga kend millum manna, men tey fevna um eina stuðulsskrá hjá ES, ið er nevnd Northern Periphery Programme, ið fíggjar fleiri føroyskar verkætlanir.
Orsøkin til, at tað hevur týdning fyri Føroyar at vera við í einari slíkari avtalu, eru fleiri. Fyri tað fyrsta so er talan um ein fíggjarligan fyrimun fyri Føroyar. Hetta tí at Føroyar, fyri at gjalda eina upphædd á 900.000,- , fáa atgongd til ein grunn hjá ES, við umleið 50 milliónum í.
Onnur orsøkin er, at Føroyar fáa atgongd til evropeisk netverk innan gransking og íverksetan, og harvið atgongd til spennandi og mennandi verkætlanir fyri føroyska samfelagið, ið bera ítøkilig og praktisk úrslit við sær.
Føroyar hava verið við í tiltakinum NPP 2007 – 2013. Nú verður sett á annað skeið, ið eitur NPA 2014 – 2020.
Samanlagt hava Føroyar luttikið í 10 verkætlanum í fyrra tíðarskeiði. Talan er um verkætlanir fyri út í móti 9 mill. kr.
Nú verður heitið á verkætlanini broytt til NPA, tí ynski er um at seta størri fokus á arktiska økið sum eitt komandi vakstrarøki. Føroyar eru partur av hesum øki, saman við Íslandi og Grønlandi, og tí hevur tað alstóran týdning fyri okkum, at vit eru við frá byrjan. Orsakað av m.a. veðurlagsbroytingum liggja stórar avbjóðingar fyri framman, men samstundis gevur hetta Føroyum nýggjar og spennandi møguleikar.
Øll kunnu luttaka í NPP/NPA verkætlanum, men tað krevur eitt ávíst fíggjarligt fótafesti og eina umsiting, ið megnar at átaka sær tað sum krevst av pappírsarbeiði. ES verkætlanir kunnu tí vera ein avbjóðing fyri smáar stovnar og feløg, men tó ikki ógjørligt, um rætt verður atborið.
Sum lítið samfelag í Norðuratlantshavi, eiga vit at síggja møguleikarnar í hesum, og lofta gagnligum verkætlanum, ella sjálvi leggja upp til verkætlanir, ið gagna okkum. Tess fleiri tess betur. Men fyri at hetta skal lata seg gera, er umráðandi at Setrið og aðrir stovnar síggja møguleikarnar og stuðla undir at farið verður undir slíkar verkætlanir.
Tær flestu NPP verkætlaninar, ið hava verið í Føroyum, hava verið tongdar at stovnum sum Granskingardeplinum fyri Samfelagsmenning, Havstovuni, Heilsu- og almannaverkinum, Kommunufelagnum o.l.
Dømir um verkætlanir eru:
1. NOCRY – Northern Creative Youth
Verkætlanin skal stimbra kreativa íverksetan í útjaðaraøkjum.
Føroyskur luttakari: Samvit/Uttanríkisráðið
Játtan: EUR: 45.951
2. Economusées Northern Europe
Menna livandi søvn eftir kanadiskari fyrimynd. Í Føroyum er Mikkjalssmiðja á Trøllanesi bygd.
Føroyskir luttakarar: Granskingardepilin fyri Samfelagsmenning og Útoyggjafelagið
Játtan: EUR: 129.414
3. OLE II – Our Life as Elderly II
Verkætlanin er ætlað til millum annað at implementera Eden Alternative á røktarheimum.
Føroyskur luttakari: Nærverkið
Játtan: EUR: 183.971
4. RRR – Retail in Rural Regions
Bøta um møguleikarnar fyri at gerandisvørur og tænastur eisini vera veittar í útjaðaraøkjum.
Føroyskur luttakari: Granskingardepilin fyri Samfelagsmenning
Játtan: EUR: 85.229
5. WATER – Warning of Algal Toxin Events
Skal menna skjótar hættir at staðfesta um skeljadýr eru eitrað og tí ikki kunnu seljast. Sum nú er tekur hetta upp til 2 vikur. Við nýggja háttinum kann tað taka minni enn 24 tímar.
Føroyskur luttakari: Havstovan
Játtan: EUR: 172.272
6. Thing
Menna gomlu tingstaðirnar í Norðurhøvum sum ferðavinnumál. Í Føroyum er tað serliga Tinganes.
Føroyskur luttakari: Kunningarsstovan í Tórshavn
Játtan: EUR: 63.200
7. Smallest
Menna møguleikan so at lítil oyggjasamfeløg kunnu brúka varandi orkumøguleikar.
Føroyskir luttakarar: Fuglafjarðar Kommuna og Orkudepilin á Kambsdali
Játtan: EUR: 131.130
8. RYE3 – Rural Youth Entrepreneurship
Við støði í norðurírsku skipanini Young Entrepreneurs Programme (YEP) skulu íverksetaramøguleikar hjá ungum í útjaðaraøkjum mennast.
Føroyskur luttakari: Granskingardepilin fyri Samfelagsmenning
Játtan: EUR: 61.375
9. Craft International
Við støði í Economuseumsverkætlanini er ætlanin at stimbra søvnini enn meiri og geva teimum møguleikan at selja á altjóða marknaðinum eftir sama leisti, sum kanadisku søvnini gera.
Føroyskur luttakari: Granskingardepilin fyri Samfelagsmenning og Útoyggjafelagið
Játtan: EUR: 104.627
10. RemoDem – Support of people with dementia in remota areas
Við hjálp av framkomnari samskiftistøkni og aðrari tøkni, sonevndari vælferðartøkni, skulu møguleikarnir hjá dementum at vera búgvandi í egnum heimi betrast.
Føroyskur lutakari: Nærverkið
Játtan: EUR: 119.389
Tilsamans er játtað til 10 verkætlanir. EUR: 1.100.224 sum svarar til DKK 8.713.142.30.
Umframt tað eru 6.666 evrur játtaðar til fyrireiking av trimum verkætlanum og 60.751 evrur til Regional Contact Point funktiónina í Føroyum, sum NORA umsitur eftir áheitan frá landsstýrinum.
Tað vil siga, at Føroyar hava fingið játtað tilsamans 1.167.561 evrur. Føroyska gjaldið til NPP er í tíðarskeiðinum 2007-2013 tilsamans 889.848 evrur. T.v.s. eitt yvirskot uppá góðar 2 milliónir krónur.
Kelda: Norrønt Atlantssamstarv, RCP fyri Føroyar í Northern Periphery Programme


text:
Anker Eli Petersen
Anker Eli Petersen, føddur tann 7. juni 1959 á Tvøroyri, er ein føroyskur grafikari, myndprýðari og yrkjari. Hann varð føddur á Tvøroyri, men flutti seinni til Havnar at búgva, og býr nú á Sjællandi. Hann er sjálvlærdur listamaður. Hann er serfrøðingur í kollasju og teldugrafikk. Fyrimyndir hansara eru William Heinesen, ið eisini var pappírsklipp listamaður og Elinborg Lützen.
Anker Eli lærdi seg fornnorrønt, meðan hann gekk í skúla, í verkum hansara eru ein mongd av motivum úr norrønu gudalæruni. Hann hevur starvast sum netvørður og hevur týtt nógvar tekstir úr føroyskum til danskt og enskt og hevur eisini skrivað greinir um føroysk viðurskifti. Hann hevur eisini skrivað sangir, teir kendastu munnu vera barnsangurin Á ferð til dreymaland[1] og Ljóðsmynd. Síðstnevndi varð valdur til Ársing føroyski sangur í 20. øld. Terji Rasmussen gjørdi lagi, sangurin er við á útgávuni Terji og Føstufressar, ið var útgivin í 1990. Hann hevur eisini myndprýtt fleiri bøkur[2] og tónleikaútgávur.[3] Anker Eli hevur gjørt grafiskt arbeiði fyri tað danska orkestrið Othala, sum sást í albummi teirra "Når alting er glemt", ið varð útgivið á heysti 2007.
Útvaldar ser- og bólkaframsýningar[rætta | rætta wikitekst]
M.a. í Norðurlandahúsinum. Smiðjuni í Lítluvík. Foreningen Norden í Hørsholn, Birkerød og Allerød. Foreningen Norden í Gøteborg. Det Finske Kulturinstitut, Keypmannahavn. Føroyahúsið í Keypmannahavn. Vestnorrænt menningarsetur, Hafnarfjörður. Udstilling Nordlys, Horsens. L. Tandrup støtteprojekt, Horsens. Ymsar framsýningar fyri Postverk Føroya.[4]
Keldur[rætta | rætta wikitekst]
- ↑ - Terji Rasmussen:Ferð Til Dreymaland
- ↑ blf.fo - Anker Eli Petersen
- ↑ kvf.fo - Anker Eli, Døgg, og Siri Sørensen á Mentanarkafé
- ↑ mynd.fo - Anker Eli Petersen, 1959


text:
Teitur: Nú skulu vit geva teimum ungu møguleikan
ítróttur06-02-2018 - 22:32 - Jóanis Albert Nielsen
KÍF spældi sunnudagin steypadyst ímóti StÍF, StÍF vann dystin 33-30. Eftir dystin fingu vit orð á Teit Joensen leikandi hjálparvenjara hjá KÍF.
Nú eru tit so slidnir út úr steypakappingini, hvat hugsar tú?
- Tað er sjálvandi keðiligt at rúka út úr steypakappingini, og okkara leiklutur er meira ella minni útspældur í landskappingini eisini. Hetta var so at siga tað vit satsaðu uppá, men vit vita eisini at umstøðurnar hjá okkum ikki hava verið tær bestu. Vit hava øguliga nógvar skaðar, eg veit ikki um eg havi upplivi hetta fyrr, og tað ger eisini tað, at hópurin verður tað smærri. Eg haldi at vit hava spælt væl í steypakappingini, í Hoyvík taptu vit við tveimum, og í Vestmanna burdu vit vunni. So er tað dysturin móti StÍF, har vit spældu ein sera vánaligan fyrra hálvleik, men ein góða seinna hálvleik. Tað sást ikki, at tað vóru vit sum høvdu alt at spæla fyri, og StÍF einki hevði at spæla fyri. Tað iðrar meg at tað ikki sást betri á vøllinum.
Hvussu er tað at spæla móti einum liðið sum einki hevur at spæla fyri?
- Tað er ein góður spurningur, fólk tosað ofta um, ja tit hava alt at spæla fyri og tað eigur at vera fyrimunur. Men tað er tað ikki uttan víðari, tí tá ið man einki hevur at spæla fyri, kann man sleppa teimunum, tað ber til at spæla frítt, og eisini royna nýggj ting av. So eg vil siga, at tað ikki altíð ein fyrimunur, StÍF vóru klárir, og teir spældu eisini ein sera góðan dyst.
Hvussu upplivdi tú dystin?
- Eg upplivdi hann sum tveir ymiskar dystir. Í fyrra hálvleiki føldi eg tað sum um, at vit blivu runnir niður, verjan sigldi, og vit vóru ókonstraðarir. Tá tað so er sagt, so brenna vit eisini nógv skot. Í seinna hálvleiki vóru vit sum eitt nýtt lið, men av tí at vit máttu satsa, komu vit eisini til at gera nakrar feilir.
Tað er tungt at vera aftanfyri, tað er altíð nemmari at renna undan enn aftaná.
Hvat so nú, nú er eingin dystur á skánni í 3 vikur?
- Nú mugu vit royna at fáa mennirnar hjá okkum klárar, so vit kunnu byggja okkurt upp. Fríði verður nokk klárur tá ið landskappingin fer í gongd aftur. Vónandi er økslin hjá Ása aftur í ordan, son hann fær spælt restina av kappingarárinum. Fyrst og fremst hevði tað verið deiligt at fingið menn aftur, so vit fingu skift meira út. Tá ið vit so eru í eini støðu sum vit eru í nú, so haldi eg skulu vit tora at geva ungu spælarunum møguleikan. Tað hava vit tosað nógv um, eg eri ein partur av venjaratoyminum, og tað er ein ætlan hjá okkum at geva teimum ungu møguleikan. Eg veit at tað ofta verður sagt, at mangan brestur ætlan, men tað er nakað vit hugsa um at geva teimum ungu møguleikan, men tað merkir ikki at teir koma at spæla hvønn minutt, men teir skulu føla hvat tað er at spæla í bestu deildini. Vit hava einki at missa, segði Teitur Joensen við jn.fo eftir dystin sunnudagin.


text:
Barnadansurin 2016-2017
Barnadansurin er byrjaður, vit hava longi dansað 2 kvøld! Tað fyrra kvøldið vóru ikki so nógv fólk, tí fyri tað fyrsta var tað í endanum av heystferiuni, og fyri tað annað vóru enn komfirmatiónir á skránni. Men tað seinna kvøldið vóru sera nógv børn og vaksin møtt, tað var ordiliga stuttligt:) Vit dansa aftur komandi sunnukvøld kl. 19 og annars hvørt sunnukvøld líka til føstu. Ein skrá verður løgd út her á heimasíðuna heilt skjótt.
- Rita inn ella skráset teg til at gera viðmerkingar


text:
Munnligur fyrispurningur til landsstýriskvinnuna í heilsumálum, Sirið Stenberg
politikkur22-02-2017 - 07:55 - Jóanis Nielsen
Munnligur fyrispurningur til landsstýriskvinnuna í heilsumálum, Sirið Stenberg
1) Hvussu fer arbeiðið við at góðkenna læknar fram í Føroyum í dag?
2) Finst ein føroysk autorisatión til læknar í føroyska heilsuverkinum?
3) Um ja, hvørji eru krøvini til eina slíka og innihaldið í krøvunum?
4) Hvat kann ein tílík autorisatión nýtast til og hvørji eru framtíðarmálini við møguligari føroyskari autorisatión?
5) Í hvønn mun kann ein føroysk autorisatión vera eitt amboð at útvega læknar til føroyska heilsuverkið?
Tilgongd av læknum til føroyska heilsuverkið er eitt álvarsmál, sum fyllir nógv, bæði í sjálvum heilsuverkinum, í miðlunum og millum fólkið, sum kennir til læknatrot kring landið alt.
Læknaútbúgving er ein drúgv gongd og hóast kanningar millum miðnámsnæmingar vísa, at stórur áhugi er fyri at fara undir hesa útbúgving, so gongur long tíð, áðrenn hesi (møguliga) koma aftur til Føroya í turnusskipanini og til at taka størv á seg. Afturat hesum kann vera trupult at siga, hvørjar sergreinir vit skulu viðmæla fólki, sum vilja starvast í Føroyum, at útbúgva seg til. Hetta fer ein meginætlan fyri føroyska heilsuverkið vónandi at bøta um.
Í mun til omanfyri settu spurningar er áhugavert at fáa at vita, um ein føroysk autorisatión finst og um og hvussu ein tílík kann gera mun fyri at lætta um ta sokallaðu rekrutteringina. Um treytirnar í eini tílíkari autorisatión eru bundnar at læknaútbúgving og læknaroyndum eina, ella eisini fevna um mál sum ríkisborgararætt, málkunnleika ella annað.
Vitandi at viðurskiftini innan heilsu hava alstóran týdning fyri, hvussu fólk fata føroyska samfelagið, mugu myndugleikarnir altíð tryggja okkum, at vit eru á rættari kós fram ímóti enn betri heilsuverki – bæði í kommunulæknaskipan og á sjúkrahúsum.
Tí verða hesir spurningar settir.
Á løgtingi 22.februar
Hanna Jensen
Framsókn


text:
Hagaparturin Bakkafjóršingur - Skemman
Festijųrš - Matr. nr. 395, Sands bygd.
Stųdd: 06 merkur
Įseyšatal: 200
Mešalvekt: 29
Seyšamarkiš: "hįlvt frį horni" į hųgra oyra og "stżvt" į vinstra.
Mjólkineyt: Eingi
Ungneyt: Eingi
Gęs:
Annaš:
Festari: Brandur Sandoy, bóndi, ķ Nesi 16, FO-210 Sandur, tlf. 361498 - 230400
Sųgan hjį Skemmugaršinum ķ Trašardali į Sandi
Skemman er ivaleyst gildisstova frį fyndartķš. Menn halda, at allur bóndabżlingurin ķ Trųšum var ein lon at byrja viš, og hava tey ymsu rśmini so viš og viš fingiš teirra egna heiti: ķ Beiti, Mišstovan, Uttastovan og Skemman.
Taš fyrsta iš stašfestast kann, at bśnašur var ķ Trųšum, er įr 1570. Hetta įriš veršur Trašargaršur, sum hann tį ęt, bošin śt at festa. Um hetta mundiš er Trašargaršur ein garšur, 24 merkur.
Fyrsti festari varš Jógvan Jógvansson. Hann var ęttašur av Velbastaš, og tį hann bśsettist ķ Trųšum, fekk hann umframt garšin eisini sżslumansstarviš fyri Sandoynna at rųkja.
Jógvan giftist viš Meggjuni av Heyggi. Tey fingu ein son, sum ęt Hanus, og tį Jógvan doyši įr 1602, festu Meggjan og Hanus garšin ķ felag. Tį so Meggjan doyši įr 1618, festi Hanus allar 24 merkurnar.
Hanus sat viš garšinum til įr 1630, tį synir hansara Mortan og Demmus festu hvųr sķnar 12 merkur. Hetta var so fyrstu ferš Trašargaršur var lagdur sundur ķ tvey.
Mortan giftist viš Sunnuvu Bartalsdóttir, og tey fingu tvey bųrn: Jógvan og Katurin.
Demmus varš barnleysur, og tķ fullu tęr 12 merkurnar sum Demmus hevši til Jógvan, tį iš Demmus doyši. Jógvan festi eisini tęr 12 merkurnar frį pįpa sķnum, so eina tķš hevši Jógvan Mortansson allar 24 merkurnar ķ festi. Jógvan festi įr 1652.
Ķ 1665 festi Hanus Magnusson, sonur Magnus ķ Andrastovu ķ Hesti, garšin, sum frį hesum degi varš roknašur at verša Skemmugaršur. Sųgan vil verša viš, at orsųkin til at hesin hestmašur hevur fingiš tęr 6 merkurnar er, at Jógvan Mortansson, var so góšur viš įšurnevndu systir sķna Katurin, sum var trślovaš viš Hanusi Magnusson, at hann, įšrenn tey vóru gift, lat Hanus festa 6 merkur av garšinum. Hetta fyri at fįa hann og Katurina at seta seg nišur ķ Trųšum.
Men tį Hanus fór ķ Todnes at skriva seg inn viš Katurini, lokkaši harra Klęmut, sum tį var prestur ķ Sandoynni, hann ķ stašin at skriva seg inn viš dóttir sķni, sum eisini ęt Katurin. Tey bęši komu sostatt at sita viš hesum 6 merkrunum, og tann Katurin sum Hanus av rųttum skuldi veriš giftur viš, bśši ógift inni hjį beiggja sķnum alla ęvi sķna. Hanus Magnusson gjųrdist ikki gamal; hann gekk burtur ķ Skopunarfirši um įr 1670.
Sonur Hanus Magnusson og Katurin Klęmutsdóttir ęt Magnus. Hann festi ungur uml. 1688. Hann fekk sęr konu av Skęlingi. Hon ęt Lisbeth Anthoniusdatter. Tey fingu son og dóttur, Hanus og Lķsbittu.
Nęsti festarin į Skemmugarši varš fyrstfųddi sonurin hjį Jógvani Jógvansson, sum eisini ęt Jógvan. Hann varš uppforstrašur į Klettum hjį ommu sķni. Hann festi ķ 1831 og giftist hann ķ 1779 viš Atu Jógvansdóttir śr Skįlavķk. Tey fingu son ķ 1780, sum eisini ęt Jógvan. Hann fór til Skįlavķkar at vera uppfostrašur. Ata doyši 2 įr seinni. Jógvan giftist uppaftur viš bróšurdóttur próst Hentze, kallaš Jśtska-Malja.
Jógvan og Malja fingu 6 bųrn, Karolinu, Amaliu, Minu, Petrinu, Charlottu, Crondinu og Jógvan. Nęsti festarin varš so hesin Jógvan. Hann giftist viš Lisu, dóttir Niclas ķ Koltri. Tey fingu 6 bųrn, Petur Hans Nicolai, Jógvan, Jóhan, Mariu, Lenu og Jóhannis.
Petur Hans Nicolai varš nęsti festarin. Hann giftist viš Hildu, dóttir Mads A. Winther, sżslumann į Sandi. Tey fingu 7 bųrn: Magdalenu, Jóhan Petur, Mads, Sśsanna Katrina, Maria Lovisa, Hans og Ernst.
Nęsti festari varš so Jóhan Petur; hann fekk sęr eftirnavniš Sandoy. Hann giftist viš Marin Katrinu śr Uttastovu. Tey fingu 7 bųrn: Petur Hans Finnboga (doyr lķtil), Jóhan, Bjarna, Ingibjųrg, Petur Hans Finnboga, Marionnu og Hildu.
Jóhan tók festiš eftir pįpa sķn. Hann giftist viš Onnu, dóttir Rudolf Jensen undir Kvķggjunum. Jóhan og Anna fingu ongi bųrn, og varš tķ nęsti festari Pauli Sandoy, bróšursonur Jóhan. Pauli festi garšin ķ 1969. Ķ 1979 bygdi Pauli hśs į festinum inni ķ Trašardali.
Pauli er sonur Bjarna Sandoy, og Onnu, dóttir Julionnu śr Klingrutagarši og Jóhan Nielsen śr Hvalba. Pauli er giftur viš Jonu, dóttir Jóhan Mortensen śr Hovi, róptur Jóhan ķ Hovi og Annu Elisabeth, dóttir Mads Hentze, Uttan Į av Sandi.
Tey eiga 3 bųrn: Bjųrt, gift viš Įsbjųrn Berg, bśsitandi ķ Hovi. Ann, livir saman viš Sofus Hansen, bśsitandi ķ Havn, og Brand, bśsitandi į Sandi.
Nśveršandi festarin er sostatt Brandur Sandoy, iš tók viš festinum ķ 1997. Hann er giftur viš Anju, dóttir Pįll og Selmu Sandį śr Vįgi. Brandur og Anja eiga 3 bųrn: Sįru Vįrdis, 1993, Paula, 1997 og Jóhan Pįl, 2001.
Tey bśšu ķ hśsunum į festinum ķ 7 įr, og fluttu ķ 2005 ķ egin hśs heimi ķ Sandsbygd.
kelda: heimasķšan hjį Skemmugaršinum http://skemman.net/
Bóndagaršurin Inni ķ Trašardali og mynd av bóndahjśnum Brandur og Anja Sandoy (myndir: http://skemman.net)


text:
9.2.2018 |
Føstulávintsmánadagur
Hugni, føroyskur dansur og tunnusláttur
Øll møta á Giljanesi kl. 08.00 til morgunsang.
Flokkarnir hugna sær saman.
Næmingarnir lata seg í grýluklæði og hugna sær við føstulávintsbolla ella øðrum søtum, teir hava tikið við heimanifrá.
Til ber eisini at keypa heimagjørdir føstulávintsbollar frá 8.a
Næmingar í 9. og 10. fl. mála yngru børnini.
Farið verður upp á gólv saman við Vága dansifelag og síðan verður tunnusláttur.
Føstulávintstiltakið endar kl. 11.30
Týsdagur 13.02.2018 er frídagur
Bussur:
Kl. 07.25 Sørvágur - Vatnsoyrar - Giljanes


text:
Ein vanlig misskiljing
Ein eldri kvinna segði fyri mær, at hon elskaði Jesus, las dagliga í bíbliuni og játtaði syndir sínar hvørt kvøld. Men hon segði seg vera bangna fyri at doyggja. "Eg eri ikki heilt vís í, at Gud fer at taka ímóti mær", segði hon. Hon segði eisini, at hon var so íðin í at vinna tokka Guds, at hon gav stórar peningahæddir til samkomuna, har hon vanliga kom, uttan at maður hennara vitsti av tí. Hon viðgekk, at tað var ikki beint av henni, men hon legði aftrat: "Eg gjørdi tað fyri mína frelsu".
Henda kvinnan hevði misskilt orð Paulusar: "Tí av náði eru tit frelst, við trúgv - og tað ikki av tykkum sjálvum, tað er gáva Guds, ikki av verkum - fyri at eingin skal rósa sær" (Ef.2.8-9). Men hon trúði framvegis uppá góðkenning Guds við egnu gerðum sínum.
Hetta er eitt ikki ókent mistak ímillum játtandi kristin. Paulus mátti rættleiða nøkur trúgvandi í Galatia, sum høvdu somu hugsan. Tey tosaðu um tørvin at halda mangar av teimum lógum, sum finnast í Gamla Testamenti. Paulus kunngjørdi, at "Jesus Kristus keypti okkum leys undan banni lógarinnar, táið Hann varð bann fyri okkum" (Gal.3,13).
Trýrt tú hesum? Hevur tú tikið ímóti Jesusi sum tínum persónliga Frelsara? Um so er, hvíl so í fullgjørda verki Hansara á krossinum fyri teg og fegnast og takka. Ger ikki tað vanliga mistakið, at tú heldur teg kunna vinna Hansara tokka við egnum verkum; tað ber ikki á mál!
Umsett úr Our Daily Bread
Mikkjal á Bergi


text:
1929-86
Stig Ericson var svenskur rithøvundur, sum setti sær fyri at avdúka myturnar um Tað villa vestur. Samhugur hansara lá eintýddur hjá indiánum. Í bókarøðini um Úlv lítla er sjónarhornið og myndamálið púrasta á indiánskari síðu.
Hann var virkin jazztónleikari 1945-58, fólkaskúlalærari 1956-62 og ritstjóri á forlagnum Bonnier 1963 -79.
Útgávur:
1986 Úlvur lítli fær navn
1987 Úlvur lítli og bláfrakkarnir
1989 Úlvur lítli og skuggin
1991 Rópandi ravnur
1991 Úlvur lítli og Hin einsamalli
1994 Úlvur lítli og talandi tekn
Heiður:
1970 Nils Holgersson Plaketten
1978 Litteraturfrämjandes stora barnbokspris


text:
Foto: Tim Jensen
Josefine Ottesen er danskur rithøvundur, fødd 2. februar í 1956 í Keypmannahavn, mamman er barnabókarithøvundurin Thea Bank Jensen og Josefine sigur sjálv, at uppvøkstur hennara var øðrvísi enn hjá mongum øðrum børnum tá.
Hon býr nú í Svendborg á Fjóni.
Hon hevur útbúgving sum sjónleikari og dramaturgur, og hevur fingist við at spæla sjónleik og seta sjónleik upp í mong ár. Síðan 90 ini hevur hon tó roynt at liva av at skriva fulla tíð.
Hon gav fyrstu bók sína Prinsesse Morgenrøde og Lindormen út í 1983 og hevur síðan skrivað einar trýss bøkur fyri børn og ung.
Útgávur:
2008 Stolni steinurin. Grønavatn 1
2009 Vaktari vísdómsins. Grønavatn 2
2010 Sóltárini. Grønavatn 3
Enja 1 - Trøllabarnið
Enja 2 - Ættin
Enja 3 - Tær tríggjar systrarnar
Enja 4 - Royndin
2011 Enja 5 - Dóttir kelduna
Enja 6 - Frúa okkara
2016 Tey trý portrini. Tesius 1
Kongssonurin. Tesius 2
2017 Óreina ætlanin hjá Medeu. Teseus 3
Tey svørtu seglini. Teseus 4
Lagnan. Teseus 5
Heiður:
1987 Kulturministeriets børnebogspris fyri Fjeren og Rosen
2004 Kommunernes Skolebibliotekarsforening Forfatterpris fyri tríverkið Krigeren
Børnebibliotekarernes Kulturpris fyri lættlesirøðina Drageherren
2005 Boghandlermedhjælpernes Børnebogspris (BMF) fyri Dæmonernes hvisken
2006 Orlaprisen fyri Dæmonernes hvisken
Heimasíða:


text:
- Tíðindi, mentan og ítróttur
Ferðavinnupolitikkur í Sunda kommunu samtyktur
Heðin Zachariassen, borgarstjóri í Sunda kommunu, sigur, at líka mikið hvørja bygd í kommununi ferðafólk ynskja at vitja, so skulu tey kenna seg vælkomin.
- Vit ynskja, at øll, sum koma til okkara kommunu, skulu vera vælkomin, sigur borgarstjórin.
Hóast tað ikki eru neyv tøl fyri, hvussu nógv ferðafólk koma til Sunda kommunu um árið, so er tað ein sannroynd, at talið er høgt.
Bara við Gjógv verður leysliga mett, at ferðafólkatalið er 30.000 vitjandi um árið. Tað kann kennast sum eitt ógvusligt inntriv í eitt so lítið økið. Tað er eisini ítøkiliga ætlanin hjá kommununi við nýggja ferðavinnupolitikkinum at skipa seg burturúr trupulleikanum.
- Tað, at tú hevur upplýsing, skelting, gøtur, parkeringsviðurskifti o.a., ætla vit eisini at skipa í samstarvi við tey lokalu á staðnum, sigur Heðin Zachariasen.
Sunda kommuna hevur tó ongar ætlanir um at gerast ein størri partur av ferðavinnuni enn at skipa karmarnar. Um fólk á staðnum vilja vinna pening av ferðavinnuni, so eiga tey at taka stig til tað sjálv.
- Vit ætla okkum ikki inn í vinnuna at vera vinnurekandi. Tað, meta vit, skal liggja hjá teimum lokalu. Tað verði seg einstaklingum ella fyritøkum, tí tað er soleiðis, at vit síggja, at ferðavinnan í okkara øki kemur at mennast. Kommunan fer at vera ein samansjóvandi partur í øllum arbeiðinum, sigur Heðin Zachariasen.
Nýggi ferðavinnupolitikkurin er samtyktur við støði í myndini, sum hon sær út í dag. Lagt er upp til, at politikkurin verður eftirmettur regluliga.
Sí eisini


text:
1881-1942
Stefan Zweig var rithøvundur úr Eysturríki. Hann var sera kendur í tjúgunum og tríatiárunum, men er síðan deyða sín vorðin minni kendur.
Zweig var føddur í Wien; las heimsspeki og bókmentasøgu og var við í avantgardisku Jung-Wien rørsluni.
Zweig var av jødiskum uppruna, men jødisk trúgv hevði ikki so nógv at týða fyri hann. Sjálvt um stuttritgerðir hansara vóru útgivnar á Neue Freie Presse, har ritstjórin var navnframi zionistaleiðarin Theodor Herzl, var Zweig ikki partur av jødisku nationalismuni.
Men av tí at hann var av jødiskum uppruna, noyddist hann at flýggja úr Eysturríki í 1934, vegna tað at Hitler tók valdið í Týsklandi tá. Tónaskaldið Richard Strauss royndi at verja Stefan Zweig, við m.a. at nokta at taka navn hansara burtur av plakatunum til frumframførsluna í Dresden av operani Die schweigsame Frau, har Zweig hevði skrivað liberettoina. Tað hevði við sær, at Hitler noktaði at koma til frumframførsluna, sum annars ætlanin var, og operain varð bannað, tá ið hon hevði verið framførd tríggjar ferðir.
Zweig búði síðan í Onglandi. Eftir at 2. heimsbardagi brast á, fór hann úr Onglandi og endaði dagar sínar í Brasil, har hann og konan, Charlotte Elisabeth Altmann, tóku lívið av sær av vónloysi um framtíðarútlitini fyri Evropa og evropeiska mentan.
Umframt skaldsøgur og stuttsøgur, skrivaði Stefan Zweig nógvar ævisøgur, m.a. um Marie Antoinette, Paul Verlaine, Balzac og Mary Stuart.
Kenda stuttskaldsøgan Schachnovelle er týdd til føroyskt og eitur Talvsøga. hon er um ein mann, ið gerst fullkomiliga burtur í talvi, meðan hann situr fangi hjá Gestapo. Týðarin er Axel Tórgarð.
Útgávur:
1982 Hitt ósjónliga savnið í Firvaldsfikkuni Minnisvarðin
Ummæli/umrøða:
S.F: Rivin leysur úr øllum rótum. Viðskerin 26


text:
Trúnaðaravtala
Tá ið søkt verður um stuðul úr Horizon2020 verða nógvir smálutir upplýstir, harundir ítøkiligar upplýsingar, sum kunnu vera neyðugar at halda loyniligar fyri almenninginum, tí t.d. patent ikki er fingið til vega enn. Tí verða hugverksrættindi viðkomandi longu, tá ið ein umsókn um stuðul verður skrivað og ikki bara eftirfylgjandi, tá ið úrslitini frá verkætlanini skulu nýtast til at menna framleiðslu o.a.
ES viðgerð allar umsóknir í trúnaði, men ein umsókn kann innihalda upplýsingar, sum sjálvt ikki samstarvspartarnir í umsóknini eiga at hava kunnleika til. Í slíkum føri verður mælt til at gera eina trúnaðaravtalu partarnar millum.
Dømi um trúnaðaravtalur (non-disclosure agreements) eru at finna á heimasíðuni iprhelpdesk.eu


text:
Skeið í epidemiologi fyri ph.d. lesandi
Landssjúkrahúsið og Fróðskaparsetur Føroya fara í heyst at bjóða skeið í epidemiologi.
Skeiðið fer at viðgera grundreglur innan epidemiologi, og hevur til endamáls at veita teimum lesandi førleikar til neyvt at meta um epidemiologiskar greinar og úrslit, umframt til sjálvi at fremja grundleggjandi gransking.
Skeiðið telur 2,8 ECTS, og vendir sær í størstan mun til ph.d. lesandi. Onnur kunnu tó eisini søkja.
Undirvísingin fer fram á enskum, og undirvísarar verða Sjúrður F. Olsen, MD MsSc (Epidemiol) DMSci Phd, og Marin Strøm MSc (PHSci) Phd.
Sí neyvari skeiðsupplýsingar og upplýsingar um krøv og kostnað her
Undirvísingin ferð fram á Landssjúkrahúsinum í døgunum 4. til 7. september 2017 frá kl. 09.00 í Gestaborðstovuni á Eirargarði 7.
Umsókn við tilmelding v.m. fer fram á t-posti lsshaga@ls.fo innan tann 15. mai 2017.


text:
Bræv Paulusar ápostuls til Filippimanna, kapittul 4
Áminning um semju
v2
Evodiu áminni eg, og Syntýke áminni eg, at tær skulu vera samlyntar í Harranum.
v3
Ja, eg biði eisini teg, mín trúgva starvsfelaga, um at vera teimum til hjálpar, tí at tær stríddust saman við mær í gleðiboðskapinum í felagi við Klemens og øðrum starvsfeløgum mínum, – nøvn teirra standa í lívsins bók.
Áminning um gleði í Harranum, um sanna bøn, um at streva eftir tí góða
v4
Gleðið tykkum í Harranum altíð! Eg sigi uppaftur: Gleðið tykkum!
v5
Spaklyndi tykkara verði øllum menniskjum kunnigt! Harrin er í nánd!
v6
Verið ikki stúrnir fyri nøkrum, men latið í øllum lutum tráan tykkara koma fram fyri Guð í ákallan og bøn við tøkk,
v7
og Guðs friður, sum ber av øllum viti, skal varðveita hjørtu tykkara og hugsanir tykkara í Kristi Jesusi.
v8
Annars, brøður, alt tað, sum er satt, alt sum er sámiligt, alt sum er rætt, alt sum er reint, alt sum er elskuligt, alt sum hevur gott ágiti, eina og hvørja dygd og ein og hvønn sóma, havið tað í huga!
v9
Tað, sum tit bæði hava lært og tikið við og hoyrt og sæð til mín, gerið tað, og Guð friðarins skal vera við tykkum.
Paulus takkar fyri gávuna
v10
Men eg var ógvuliga glaður í Harranum um tað, at tit nú til endans eru komnir aftur fyri tykkum, so at tit hava kunnað hugsað um mítt gagn, sum tit eisini fyrr hugsaðu um, men tit høvdu tá einki føri.
v11
Hetta sigi eg ikki av teirri grund, at mær hevur trotið; tí at eg havi lært at vera nøgdur við tað, sum eg havi.
v12
Eg dugi at vera í smáum korum, og eg dugi eisini at hava almikið; í øllum viðurskiftum og í øllum lutum havi eg lært tað loyndarmál bæði at vera mettur og at vera svangur, bæði at hava almikið og at hava trot.
v13
Eg orki alt í honum, sum ger meg sterkan.
v14
Kortini gjørdu tit væl í at taka lut við mær í trongd míni.
v15
Men tit vita eisini sjálvir, Filippimenn, at í fyrstuni, tá ið gleðiboðskapurin varð tikin upp, ta ferðina eg fór burtur úr Makedóniu, tá var einki kirkjulið, sum hevði viðurskifti við meg um latið og fingið, uttan tit einir.
v16
Tí at eisini í Tessalóniku sendu tit mær bæði eina ferð og tvær ferðir tað, sum mær var tørvur á.
v17
Ikki fyri tað at eg trái eftir gávuni, men eg trái eftir ávøkstinum, sum ríkliga kemur tykkum til góða.
v18
Men nú havi eg alt og havi almikið, eg havi í yvirflóð, síðan eg við Epafroditusi fekk sendingina frá tykkum, ein yndisligan anga, eitt fagnaðaroffur, Guði væl toknað.
v19
Men Guð mín skal eftir ríkidømi sínum til fulnar bøta um alla neyðsyn tykkara í dýrd í Kristi Jesusi.
v20
Men Guði og faðir várum veri æran um aldur og allar ævir! Amen.
Paulus sendir heilsan og signing
v21
Heilsið einum og hvørjum heilagum í Kristi Jesusi! Brøðurnir, sum eru hjá mær, lata heilsa tykkum.
v22
Øll hini heilagu lata heilsa tykkum, men mest tey, sum hoyra til hús keisarans.
v23
Náði Harrans Jesu Krists veri við anda tykkara!


text:
Við egnum kampingvogni
Ein túrur til tað evropeiska meginlandið, er, uttan at ivast, eina vitjan verda. Møguleikarnir eru óteljandi - bara hugflogið setur mørk.
Bildekkið er avmarkað. Ofta er tað útselt, so tað ræður um at gera skjótt av, tá bíleggjast skal til hesi stóru akførini.
Á hesari síðuni vísa vit á kampingferiur í Danmark og Evropa. Niðanfyri eru heimasíður, har tú sjálv/ur, ella í felag við okkum, kanst seyma feriuna saman. Vit kunnu viðmæla nøkur sera góð kampingøki í Danmark, sum tú eisini sært niðanfyri.
Legg merki til, at á nógvu kampingøkinum nýtist tú ikki at hava kampingvogn við sjálv/ur, tí tað ber væl til at leiga kampingvogn ella hús á staðnum.
Praktisk kunning
Tað er loyvt at taka gassfløskur við umborð, tað skal tó framvísast á onkran hátt, at tílíkar fløskur eru við - til dømis við einum klistrimerki á rútinum. Áðrenn koyrt verður umborð skal øll gass- og brennievni innspræning koplast frá/steingjast í akfarinum. Til teir bilar og vognar, sum hava køliskáp við, so er ikki møguleiki til at fáa streym á bildekkinum.


text:
Orð: Hans Adolph Brorson
Týtt: Jákup Dahl
1. Í vandaferð á hvørji leið
má sál mín altíð teinkja,
at fíggindin víst sparir ei
við fjøtrum meg at leinkja;
hans svik á hvørjum veg
í váða villa meg,
so lætt eg við hvørt fótspor gleið
í vandaferð á hvørji leið.
2. Í neyðarferð á hvørji leið
eg móti synd skal stríða;
eg undan revsing sleppi ei,
men skal í toli líða;
í toku villist eg,
ei hómi føran veg,
tá er mær gøtan ikki greið
í neyðarferð á hvørji leið.
3. Í deyðaferð á hvørji leið
brátt Guð meg heim kann kalla;
eg kenni ei mítt æviskeið,
ei stund eg frá skal falla;
so lítið til her skal
at enda dagatal,
so inn um heljargrind eg steig
í deyðaferð á hvørji leið.
4. Í einglalag á hvørji leið,
teir munnu væl meg varða,
alt fjandans herlið vinnur ei
á halgum kappaskara;
hann er mín trygga borg,
tí fari sút og sorg,
mær hár á høvdi skalast ei
í einglalag á hvørji leið.
5. Við Jesu lið á hvørji leið
skal øll mín ævi líða;
hann mær í trongdum sleppir ei,
men hjálpir mær at stríða;
har sum hans fótspor er,
eg haldi míni ferð,
um sálin møddist, grátur sveið,
við Jesu lið á hvørji leið.
6. Í himnaferð á hvørji leið
hav, sál mín, treyst og gleði,
halt hagar, synd meir skaðar ei,
og endast neyð og tregi!
Gloym heimsins gull og gleim,
ei sælan er í teim!
Øll verøldin mær hugar ei
í himnaferð á hvørji leið.


text:
J&K vann hallarútbyggingina
1459890541
J&K Petersen átti lægsta tilboðið viðvíkjandi útbyggingini av Ítróttarhøllini á Hálsi.
Samlaða tilboðið hjá J&K var um 9 milliónir krónur og metingin var áleiðis 8 milliónir krónur. Boðini vóru:
- J&K Petersen 9.064.613,-
- Sp/f Plan 10.167.629,-
- Articon 10.648.010,-
- TG Verk 11.248,229,-
Ítróttarhøllin á Hálsi skal leingjast norðureftir móti dramaverkstaðnum á Nabb. Ístaðin fyri parkeringsplássini, ið nú verða mist á økinum norðan fyri høllina, er ætlanin at gera parkeringspláss á økinum millum høllina og R. C. Effersøesgøtu.


text:
22. januar 2017
Frískt til dyrnar hvønn týsdag
Leypurin er skipan, har tú eina ferð um vikuna fært upp í ein leyp av frukt og grønmeti koyrdan til dyrnar.
Vøran kemur til landið mánadag. Vit pakka leyparnar týsmorgun og seinnapartin verða teir koyrdir til tínar dyr.
Kostnaður frá kr. 100 til kr. 225
Útkoyring kr. 25.
Depositum fyri Leypin er 150 kr.
Fyribils verður Leypurin bara koyrdur út til fólk í Havn, Hoyvík og á Argjum.
Trýst á niðanfyristandandi leinkju:
Frukt og grønt til fyritøkuna?
Fá frískar vørur til tíni starvsfólk koyrt til dyrnar eftir serligari avtalu.
Vit senda rokning, sum verður rinda við bankaflyting.
Skriva til umsiting@leypurin.fo


text:
Kringvarpið hevur fingið tríggjar fyrrverandi politikarar í studio at greina støðuna, eftir at hjúnabandslógin varð samtykt, og løgtingið er farið í summarfrí. Vertur er Finnur Koba.
Uppgávur:
1. Hvør er leikluturin hjá vertinum?
2. Hvønn leiklut hava teir tríggir innbodnu politikararnir havt á tingi og í landsstýri?
3. Hvussu meta teir tríggir, at samgongan hevur tað beint nú?
4. Hvat siga teir tríggir um stríðsmál hjá flokkunum á tingi framyvir, nú atkvøtt er um hjúnabandslógina?
5. Hyggið eftir brotinum um § 14, stk. 2 í hjúnabandslógini og takið støðu til, um hjúnabandslógin longu nú er avgreidd á tingi, so sum sagt hevur verið.
6. Hvussu er árið hjá løgtingslimum skipað?


text:
Um okkum
Í juni 2013 bleiv Granskarasetrið iNOVA,
Hoyvíksvegi 51, Tórshavn, tikið í nýtslu. Í Granskarasetrinum hava privatar og almennar fyritøkur atgongd til
nýmótans starvsstovur, framkomin tól og skrivstovur.
Granskarasetrið iNOVA er úrslitið av einum samstarvi
millum privatar og almennar fyritøkur, hvørs endamál var at styrkja vísindaliga
undirstøðukervið í Føroyum.
Í iNOVA
er eitt serstakt vísindaligt umhvørvi, av tí at privatar og almennar fyritøkur
granska undir sama taki. Hendan samansetingin gevur betri atgongd til framkomin
tól og samstarv millum granskararnar.
Starvsstovur:
Granskarasetrið heldur til í nýumvældu hølunum
hjá Vinnuframa, har Rúsan var fyrr. 550 m2 eru innrættaðir til starvsstovur við
nýggjum starvsstovuborðum, stinkskápum og øðrum vanligum starvsstovutólum.
Arbeiðsumhvørvið er opið og ljóst av tí at
vindeygu eru millum starvsstovurnar, sum eisini hava takvindeygu.
Tól:
Umframt egin tól, hava vistararnir í iNOVA eisini
atgongd til framkomin tól, sum Vinnuframi eigur, t.d. RT-PCR.
Foodlab:
Ein partur av granskarasetrinum er innrættatur
til ein nýmótans starvsstovukøk, sum er ætlaður at virka fyri gransking og
menning av føroyskum matvørum. Køkurin er sniðgivin til at vera ein partur av
Nýggju Norðurlendsku Matrørsluni. Av tí sama er hann útgjørdur við neyvleika
køksútgerð, sum kokkar og onnur serkøn fólk kunnu brúka til at menna nýggj hugskot
og rættir, har føroysk rávøra er nýtt.
Meira kunning: Bílegg Foodlab
Human Performance and Health Laboratory:
Saman við Fróðskaparsetrinum og Vinnuframa hevur iNOVA nú sett gongd á enn eitt granskingarøki, sum verður tað fjórða í røðini á iNOVA. Rannsóknarstovan til gransking innan human-fysiologi ella mannlívvirkisfrøði verður á iNOVA á Hoyvíksvegnum í Havn.
Magni Mohr, ph.d. og lektari á Fróðskaparsetri Føroya, skal standa á odda fyri nýggja granskingarvirkseminum, ið fer fram innan fakøkið Human Performance, ella likamliga orku hjá menniskjum. Vinnuframi hevur gjørt neyðugu íløgurnar í tól,
Meira kunning: Human Performance and Health Laboratory
Skrivstovur og fundarhøli:
Granskarasetrið hevur 16 skrivstovupláss og eitt fundarhølið. Fundarhølið hevur Lifesize HD útgerð til videofund. Vistararnir
í iNOVA hava ókeypis atgongd til fundarhøli. Øll onnur áhugað, kunnu leiga
tey.
Meira kunning: Bílegg fundarhøli
Høllin:
Granskarasetrið hevur eina stóra høll, sum
kann brúkast til skeiðvirksemi, filmframvísing og onnur tiltøk. Vistararnir í
iNOVA hava ókeypis atgongd til høllina. Øll onnur áhugað, kunnu leiga hana.
Meira kunning: Bílegg høllina
Verð ein partur av granskarasetrinum:
Enn er møguleiki at leiga starvsstovupláss í
Granskarasetrinum iNOVA.
Meira kunning: Granskarasetrið iNOVA


text:
Oljuprísurin fer í komandi ári at liggja um 65 dollarar fyri tunnuna. Hetta sigur ein av kendastu oljuanalytikarunum í Norra, Thina Saltvedt í Nordea Markets við heimasíðuna E24.
2017 gjørdist árið, tá prísurin kom upp um 60 dollarar, eftir fleiri ár við lægri prísum. Ein orsøkin til broytingina var avgerðin hjá Opec og Russlandi at longja framleiðsluloftið. Um somu tíð hava Libya og USA staðið fyri øktari framleiðslu.
Trond Omedal, oljuanalytikari í Pareto heldur, at oljuprísurin fer at verða hægri í 2018 enn í 2017, men eitt gott boð uppá ein meðalprís í 2018 er uppá 60 dollarar. Men síðani fer hann at vaksa í 2019 og 2020. Hann heldur eisini, at góða samstarvið millum Opec og Russland fer at halda fram.
Tað hevur stóran týdning fyri Saudi Arabia at varðveita ein oljuprís millum 65 og 70 dollarar í seinni helvt av 2018, tí tá er ætlanin at børsskráseta oljufelagið Saudi Aramco. Tað skal gera Saudi Arabia minni heft at oljuni. At fáa stóra almenna saudiarabiska oljufelagið á børsin er sjálvt grundarlagið undir búskaparpoltikkinum hjá nýggja leiðaranum í landinum. Tí verður hildið, at Saudi Arabia fer at gera alt tað er ment fyri at varðveita framleiðsluloftið og annars at tryggja ein oljupríst nærhendis 70 dollarum fyri tunnuna.


text:
Wrath of the Righteous
Enthir hin Heilagi
Description:
Bio:
Enthir hin heilagi er meira ella minni pávin í kirkjuni hjá Iomedae. Hann er hvøuðspresturin í høvuðssætinum hjá Iomedae í Absalom, og sigst at vera ein heilt ómetaliga sterkur prestur, sum í sínum ungu døgum einsamallur kundi venda tapi til siður, tá hann bardist móti demonunum í Worldwound.
Enthir er gamal. Sera gamal. Hann er menniskja, og tað tit vita, so er hann minst hundrað ára gamal. Hann sær ikki heilt so gamal út, men søgurnar siga, at hann veita, at áðrenn hetta´arið er komið at enda, so doyr hann.
Enthir vil ikki doyggja tryggur í song síni. Hann vil doyggja í eini støðu, har hann kann taka so nógvar demonir við sær sum gjørligt. Hann vil doyggja í einum bardaga, sum gevur meining. Tí hevði hann ætlanir um at fara eina seinastu crusade, og vóru fyrireikingarnar longu klárar, tá tit komu til Absalom, og við tykkara dundurtalum, hjálptu honum at fáa fleiri enn 40.000 fólk, at taka vápn í hond og ferðast til Worldwound.
Í løtuni ferðast fólkamongdin gjøgnum størstu býirnar, ið liggja millum Absalom og Mendev. Væntandi er herurin í Mendev um tveir til tríggjar mánaðir.


text:
Vísindavøka - ein løta til økta vitan
Fríggjakvøldið 26. september verður Vísindavøka fyri fyrstu ferð í Føroyum. Tað er Granskingarráðið, sum nú tekur hetta tiltakið upp fyri at skapa øktan kunnleika til og áhuga fyri tí, sum fer fram innan føroyska granskingarheimin.
Í fleiri ár hevur European Researchers’ Night verið fyriskipað 4. fríggjakvøld í september á hvørjum ári. Hetta kvøldið eru nógv ymisk tiltøk á skránni um alt Europa, við tí endamáli at økja áhugan fyri gransking og granskingarúrslitum í samfelagnum.
Til ber at lesa meira um tiltakið European Researchers’ Night her.
Tann fyrsta føroyska vísindavøkan verður fríggjakvøldið 26. september 2008 á Náttúrugripasavninum á Debesartrøð í Havn.
Meira fæst at vita um tiltakið og luttakandi granskarar seinni.


text:
Limaskapur í einum arbeiðsgevarafelag merkir, at fyritøkan hevur rætt til allar tær tænastur sum arbeiðsgevarafelagið veitir. Hetta er m.a. ráðgeving um sáttmála- og lønarspurningar, um setanir, uppsøgnir og líknandi starvsfólkamál og um arbeiðsmarknaðarlóggávu. Harafturat átekur arbeiðsgevarafelagið sær at loysa mál, sum kunnu koma í millum fakfeløg og einstakar arbeiðsgevarar. Arbeiðsgevarafeløg fara eisini í rættin vegna limir í prinsippiellum málum innan sáttmálaøki hjá felagnum.
Á heimasíðuni hjá felagnum www.industry.fo eru sáttmálar, lønartalvur og ymiskar vegleiðingar til sum limafyritøkur hava atgongd til. Somuleiðis skapilónir at brúka til setanarprógv og uppsagnarskriv.
Limaskapur í Føroya Arbeiðsgevarafelag, Føroya Handverksmeistarafelag, Reiðarafelagnum fyri Farmskip, Føroya Prentsmiðjufelag og Arbeiðsgevarafelagnum fyri Fíggjarstovnar í Føroyum gevur tryggar karmar og greiðar fyrimunir fyri virkir.
Ein partur av limaskapinum er hjálp við truplum málum innan sáttmálar og arbeiðsmarknaðarøkið. Limir í Arbeiðsgevarafelagnum kunnu venda sær til Vinnuhúsið við øllum slíkum, og fær sostatt ein kostnaðarmikla serfrøðingahjálp umvegis limaskapin. Vit kunnu sjálvandi ikki svara øllum spurningum, men vit hava fingurin á pulsinum, hvat vinnuni viðvíkir, og kunnu hjálpa við at finna loysnir.
Limaskapurin er tískil at javnseta við eina trygging: Í tí dagliga er ikki altíð tørvur á okkum, men tá tað leikar á, standa vit aftan fyri virkini.
Føroya Arbeiðsgevarafelag er ein týdningarmikil leikari í flestøllum viðurskiftum. Limaskapurin ávirkar tí tykkara umdømi og trúvirði. Limaskapur er prógv um, at talan er um eina fyritøku, sum ynskir at virka undir skipaðum karmum. Almennir myndugleikar vilja ofta taka atlit til hetta, tá mál verða viðgjørd. Eisini, tí teir vita, at henda fyritøkan ikki stendur einsamøll, men hevur eitt sterkt felag aftan fyri seg.


text:
- Denne begivenhed er allerede afholdt.
Av Skipanesi til Æðuvíkar 2. umfar
11. maj 2017 @ 19:30 - 21:30| kr. 130
Hóskvøldið kl. 19:30 er Løkshøll karmur um annað umfar av spurnakappingini Av Skipanesi til Æðuvíkar.
Fyrsta umfar: Tórbjørn og Sverri móti Magnusi og Edmundi
Annað umfar: Hallur og Kenneth móti Kára og Terja
Kári Sverrisson syngur.
Vinnandi liðini møtast í finaluni 25.mai
Keyp atgongumrki á 130 kr. her á síðuni. Um pláss eru eftir, verða hesi seld við dyrnar.
Sí nærri kunning á facebook-síðuni hjá tiltakinum.


text:
Skúlin á Fløtum - eitt gott val
Ann-Mary,
lærari í innskúlingini: “Tað er umráðandi fyri okkum at hava gott samstarv við
foreldrini. Tað er ein fortreyt fyri, at
børnini trívast her, og at tey læra. Her í okkara skúla leggja vit stóran dent
á, at allir næmingar fáa eina góða lesitilgongd , og vit klára tíðliga at lofta
teimum næmingum, ið hava avbjóðingar í tilgongdini.”
Tobias,
næmingur í 1 flokki: “Í skúlanum læri eg at lesa og eg læri eisini at rokna, og
eg haldi eg læri eisini at spæla. Tað er gott, at frítíðarskúlin liggur tætt
við, tú kanst fara í Grasagarð, tú kanst eisini vera í skúlanum, og tú kanst
eisini fara í Reyða hús, og tú kanst fara í eitt, sum eitur verkstaðið.
Angelika,
tónleikalærari: “Í Litir í Leiki verður roynt at gera tónleik so barnavinarligan sum møguligt. Nótar eru ikki svartir nótar, tá ið tú byrjar,
men tú nýtir litir og djór, og tú lærir
rættiliga nógv at syngja eftir oyrum og at menna tað innara oyrað.”
Regin, stjóri: “Okkara skúli er ein góður skúli, sum er settur saman av ógvuliga dugnaligum starvsfólkum, ið duga at taka sær av næmingunum, tað snýr seg bæði um trivnaðin og innlæringina. Vit elska okkara arbeiði, og vit elska at hava við børn at gera og at vera partur av at mynda framtíðina tey komandi ættarliðini. Tað er tí vit eru her."
Síggj, hvussu skúlin og 1. flokkur verða lýst í filminum.
Tilmelding til 1. flokk í
Skúlanum á Fløtum fer fram HER, og hon er opin fram
til fríggjadagin 19. januar.


text:
B36 í hálvfinaluni 14. mai 2018 | TB
Trivaligur útisigur 13. mai 2018 | TB
Til lukku við teimum 126 árunum 13. mai 2018 | TB
Ræður um at ríða á aldukambinum 12. mai 2018 | Jan Smedemark
Einastandandi avrik i Gøtu 11. mai 2018 | Jan Smedemark
Fyrsti heimasigur í Betrideildini 8. mai 2018 | Jens Rói Sørensen
Størri munur á toppi og botni í ár7. mai 2018 | Jan Smedemark
Sum eitt framhald við einum yvirliti yvir Betrideildina eftir hesi fyrstu níggju umførini í ár, so kann eisini staðfestast at tað er størri munur á toppi og botni í ár.
HB liggur sum kunnugt á odda, teir hava 22 stig. … Les meira
Status eftir níggju umfør6. mai 2018 | Jan Smedemark
Eftir hesi fyrstu níggju umførini er tíðin komin at gera eitt lítið status yvir hópin og hesar níggju dystirnar. TB/FC Suðuroy/Royn hevur eftir hesar níggju dystirnar fingið sjey stig, sum hevur við sær, at liðið er nummar átta í Betrdeildini.
Fýra … Les meira
EB/Streymur við Stórá sunnudagin3. mai 2018 | TB
Sunnudagin kemur EB/Streymur á vitjan við Stórá og eftir dystirnar ímóti KÍ og Víkingi tykist tað sum um, at nú er vónin afturvend í TB/FC Suðuroy/Royn leguni. Harvið leggur tað eisini dagskránna fyri dystin sunnudagin, tí har er onki at … Les meira
Endiliga vunnu okur25. apríl 2018 | Mortan Enni
Oddaliðið og steypavinnarin frá 2016 var á vitjan í Trongisvági fyri aðru ferð í 2018. KÍ hevur altíð havt tað trupult við Stórá. Sum oftast eru marginalarnir falnir í teirra lut, og teir hava altíð verið noyddir til at stríðast … Les meira
Óeydnan spilti dagin23. apríl 2018 | Jens Rói Sørensen
Tað var rættiligt várligt veður í Trongisvági, tá heimaliðið TB/FC Suðuroy/Royn tók ímóti reyðsvarta felagnum úr Tórshavn, HB. Havnarmenn vóru komir suður við fitt av viðhaldsfólkið, sum uttan iva væntaðu ein sigur, nú HB hevur fingið góða byrjan uppá kappingarárið. … Les meira
Kappingar hjá old boys og girls16. apríl 2018 | TB
Kappingarskráin fyri old boys og old girls er nú tøk. Niðanfyri sæst eitt yvirlit yvir tær kappingarnar, ið verða. Talan er um innleiðandi umfør hjá 35+ meðan 45+ kappingin er fulla kappingaryvirliti.
Old Girls 35+
Bólkur A: B36 a, HB, … Les meira


text:
Leys størv
Okkara vísindaliga tilgongd
Sum felagsheiti fyri okkara granskingarstrategi, hava vit "Burðardygg samfelagsmenning í 21. øld - at stýra tí óstýriliga". Hetta valið tekur støði í tí veruleika, at allir heimurin er í eini veldugari umbroyting, eini transformasjón. Hesa tranformasjón kalla vit vanliga fyri globalisering, sum í dagligari talu merkir, at tað, ið tikið varð fyri givið í gjár, longu í dag er við at umskapast aftur. Hetta setir stórar avbjóðingar til Føroyar sum samfelag, og til søguliga og samfelagsliga gransking, ið hava til uppgávu at skipa, systematisera og endurnýggja samfelagsliga vitan. Tí yvirskriftina “at stýra tí óstýriliga”.
Søgu- og samfelagsdeildin er samansett av fakfólkum innan økonomi, samfelagsvísindi, søgu og lóg, har serligur dentur verður lagdur á tvørvísindaliga og praksisorienteraða gransking. Samstarv við aðrar mentanarstovnar og onnur fakøki innan- og uttanseturs hevur eisini stóran týdning, hetta fyri at tryggja opinleika og nýskapan í okkara arbeiði.
Vit síggja Føroyar sum okkara vísindaliga laboratorium, har tær avbjóðingar vit taka upp eru nakað vit sjálvi, aðrar smátjóðir eins væl og størri samfeløg, kunnu læra nakað av. Tí vil gransking við støði í føroyskum avbjóðingum hava okkara serliga áhuga, tað er her vit kunnu gerast serliga dungnalig, men uttan at missa týdningin av tí komparativa og samanberiliga annars.


text:
Kvøldið fyri stytsta dag, leygarkvøldið 20. desember, savnaðist ein rúgva av fólki til konsert við Bjøllubandanum, sum vit kenna við bossanovataktum frá Gekkakvøldum í sjónvarpinum, og ikki minst solistum í Reinsarínum niðast í Tórsgøtu. Aftaná var konsert við Gretu Svabo Bech, Teiti og strúkarum uttandura og ókeypis í einum tjaldi í túninum yvir ímóti Perluni.
Tað góða við konsertunum í Reinsarínum er, at tær eru so stuttar. Langar konsertir hava altíð eitt deytt punkt og gerast tí lættliga møðsamar. Soleiðis er ikki í Reinsarínum. Tað er stutt og greitt, og matsjar væl til berliga hølið. Petur sang tríggjar væl valdar sangir til høvið og hevði sum altíð nøkur fyndarorða at siga millum sangirnar. So kom henda daman á pallin.
Tað er Kristina Skoubo Bærendsen, sum mest er kend i countrysjangruni, men eisini megnar rokk, soul og gospel, og er ikki sørt undirhaldandi uppá ein direkta máta, sum altíð er sjarmerand. Eftir eina løtu skoðar honn út í fjøldina at finna pápan.
Jú, har var hann, countrycroonarin við mest spældu jólasangunum, Alex Bærendsen. - Kom upp á pallin!
Tey bæði byrjaðu við eini spilllivandi Patsy Cline og Jim Reeves duett. Og hin framfýsna Kristina argaði smædna pápan, ið sum fráleið helt løtuna vera stuttliga.
At enda var felags jólasangur í Reinsarínum, har mongu áhoyrararnir eisini sluppu at syngja saman við Peturi, Alex og Kristinu. Og sum sæst á myndini, avdúkaði Petur aðra av stóru fyrimyndunum, tá um tónleik ræður.
Undur heitinum Ert tú til Green var Greta Svabo Bech á pallinum í túninum millum Reinsaríið og Perluna. Ein spælistaður, ella bara pallur, sum á hesum staði riggar væl, í hvussu er nógv betri enn parkeringspláss.
Eftir hugtakandi multitalentið Gretu Svabo Bech, komu Høgni Lisberg og Jens L. Thomsen úr Orka á pallin at spæla tekno í tjaldinum.
So kom Teitur á pallin í reyðari nissuhúgvu, við øllum teim góðu sangunum og ikki at gloyma øllum strúkarunum.
Eitt konsertkvøld við so gávuríkum ungdómi, ja og onkrum aldrandi eisini, at eg havi ikki orð fyri tí. Gott at pallar aftur finnast í miðbýnum og ikki minst at fólk savnast um teir, pallarnar við øllum talentunum, ið natúrliga ferðast um øll mørk. Og so ein túr inn á Irish Pub har henda stuttliga talva sigur góða nátt í einum veiðimannasamfelag.


text:
Hóttir Islam okkum? - ráðstevna um Islam, vesturlendsk virði og tað at vera muslimur í Føroyum
Tann avbjóðing, sum flóttafólk og tilflytarar úr muslimskum londum hava við sær, stendur ovast í politisku dagsskránni um alt Europa.
Og kjakið snýr seg ikki bara um hvussu hesi fólk kunnu
integrerast. Tað snýr seg í alsamt størri mun eisini um islam sum religión.
Hóast Føroyar ikki taka flóttafólk og hóast sera fáir
muslimar eru í Føroyum, so fyllir hetta kjakið eisini nógv her heima.
Men kjakið er ofta sera ógvusligt, bondskt og harðligt - og
ikki serliga upplýsandi.
Tað er spell tí viðurskiftini millum islam og tað, vit kalla
vesturlendsk virði, eru viðkomandi fyri okkum øll.
At talið av útlendingum í Føroyum økist, samstundis sum
yvirtøkan av útlendingamálum er sett á lunnar, ger tað alneyðugt at vit koma
longur enn at rópa eftir hvørjum øðrum.
Vit mugu viðgera spurningin sakliga, og taka til okkum
lærdómin frá okkara grannalondum.
Hetta er orsøkin til, at Javnaðarflokkurin á Fólkatingi
leygardagin 20 mai skipar fyri tiltakinum "Hóttir Islam okkum?"
Endamálið er ikki at tala fyri nøkrum ávísum politikki. Tað
verða fyrilestrar og kjak, har endamálið eina og aleina er saklig og erlig
upplýsing.
Til at leggja fram hava vit fingið fimm luttakarar, sum
umboða ymisk øki, ymisk sjónarhorn og ymiskar royndir. Tríggir búgva í Danmark,
og hava serstakt innlit í muslimsku umhvørvini og islam sum religión. Hesir
taka ið hvussu er lutvíst støði í donskum royndum, men ein teirra fer eisini at
nema við, hvat føroyingar kunnu læra av hesum royndum. Hinir báðir taka í
størri mun støði í føroyska veruleikanum:
Brian Arly Jacobsen,
lektari, og Ph.D í religiónssociologi.
Thomas Hoffmann, proffessari,
og Ph.D í bókmentafrøði og religiónssøgu.
Heini í Skorini, Ph.D
í altjóða politikki og religiónsvísindi.
Tarek Hussein,
løgfrøðilesandi, fyrilestrahaldari og klummuskrivari fyri Politiken.
Ugur Keviouglu,
námsfrøðingur.
Millum spurningarnar, sum teir uttan iva - opið og erliga -
fara at umrøða, eru hesir:
Eru grundleggjandi virðini hjá donskum muslimum øðrvísi enn
tey hjá øðrum dønum?
Hví tykist Islam so ofta at vera í stríð við talufrælsi og
fólkaræði? Hvat sigur Koranin um hetta?
Er terror í samsvari við islam?
Kann umrøðan av muslimum í dag samanberast við nakað, vit
hava sæð áður í søguni?
Eru muslimar tann vandi fyri norðanlond, sum teir ofta verða
gjørdir til í kjakinum?
Hvørjar avbjóðingar fáa Føroyar, um vit lata dyrnar á glopp
fyri flóttafólki?
Ráðstevnan verður í Perluni í Havn, leygardagin 20. mei kl
13-16. Tað er ókeypis atgongd.
Javnaðarflokkurin á Fólkatingið


text:
Um okkum
Heygum & Petersen advokatar halda til í nýmótans hølum, sum standa høgliga fyri í Bøgøta 16, Tórshavn.
Skrivstovan er opin frá kl. 08.00 til 12.00 og 13.00 til 16.30. Telefon og viðtalutíðin er frá 09.00- 12.00 og 13.30 - 16.00.
5 starvsfólk eru í løtuni á skrivstovuni, 2 advokatar og 3 skrivstovufólk
Framkomin samskiftis- og dataútgerð verður nýtt til at røkja dagligu uppgávurnar.
Uppgávurnar fevna um alt virkisøki hjá einum advokati, so sum incasso, fútarættarmál, forboð og arrest, arva- og skiftissakir, endurgjaldssakir, skattamál, starvsfólkamál, hjúnaskilnað, hjúnabandsskifti, jarðarsakir, fiskivinnumál, revsimál, tvingsilssølur, likvidatiónir, akkord, konkurs, stovnan og avtøku av feløgum, søla og keyp av fastogn, skipum, leysafæ, auktiónir v.m.
Skrivstovan er útgjørd við bestu teldutøkniligu hentleikunum, sum í dag finnast á marknaðinum. Serlig forrit eru innbygd í telduskipanina, sum gera tað møguligt at skráseta, samskipa og neyvt fylgja gongdini í øllum málum líka frá byrjan til enda.
Heimasíðan er vindeyga úteftir og verður í hesum sambandi regluliga dagførd við øllum viðkomandi upplýsingum. Gjøgnum heimasíðuna ber t.d. til at fylgja gongdini í øllum innheintingarmálum.
Skrivstovan verður framhaldandi útbygd og miðjar ímóti at veita støðugt betri tænastur til síni viðskiftafólk við førleikamenning og tøkniligari nýskapan.


text:
Bygdarráðsfundurin er útsettur.
Bygdarráðsfundurin sum er settur at vera 20. apríl 2018 kl. 18.30, er útsettur.
Fundurin verður hildin 22. apríl 2018, kl. 20:00.
Sumbiar Kommuna
Fundarfrásøgn frá bygdaráðsfundinum 09. mars 2018
Fundarfrásøgn frá bygdaráðsfundinum 09. mars er løgd út á heimasíðuni.
Fundarfrásøgnin frá bygdaráðsfundinum her.
Sumbiar Kommuna
Ráðgevi / stuðul til Suðuroyar barnaverndartænastu
Søkt verður eftir fólki 30 tímar um vikuna at starvast, fyrst og fremst, heima hjá barna- familjum, har ein stuðlar og ráðgevur foreldrum og børnum.
Nýggj tænasta frá Heilsumiðstøðini
Nýggj heimasíða er ment til Heilsumiðstøðina í Vági, sum Sumbiar, Vágs, Porkeris, og Hovs kommuna eiga í felag.
Við nýggju heimasíðuni er ætlanin at Heilsumiðstøðin skal gerast meiri sjónlig og at betra um tænastuna til borgaran.
Grannastevna 2018
Grannastevnan fyri markatalsbygdina Sumba verður leygardagin 14. apríl 2018 kl. 17:00 í Sumbiar Skúla við hesi dagsskrá:
Skráin til bygdarráðsfundin 9. mars 2018.
Hesi mál verða viðgjørd á bygdarráðsfundi, fríggjadagin tann, 9. mars 2018. kl. 17.00.
Sumbiar Kommuna


text:
Vælkomin
til heimasíðuna hjá Viðareiðis kommunu
Opið er:
Vinarliga vendið
tykkum við telduposti til kommununa á: info@vidareidi.fo
Um átrokandi neyðugt er at fáa samband við
kommununa kann ringjast til tlf. nr.: 231081.
Hans Jákup Kallsberg, borgarstjóri nr.: 231081
Tíðindi
2018/05/10
Ruddingardagur 16.05.2018
Ætlanin er, at árligi ruddingardagurin á Viðareiði verður mikukvøldið 16. mai frá kl. 17:00 til 21:00 Vit møtast í skúlanum, har vit bjóða okkurt til matna kl. 17:00.
2018/05/02
Spónhyljarnir
Kommunan er varug við, at børn hava frægd av at fara oman í Spónhyljarnar. Hetta er at gleðast um, tí endamálið við Spónhyljum er, at hetta skal verða eitt savningarstað bæði hjá


text:
Ingálvur av Reyni (1906-2005): Trolaradekk. 1999. Olja á lørift, 230 x 380 cm. Gáva frá Ny Carlsbergfondet 1999.
Reiðaravirkseminum í familjuni fyri at takka vóru trolarar ein partur av lívinum hjá listamanninum. Hetta modernaða myndevnið er her lýst í einum modernaðum hami, tó ikki í tí maskinstíli av blankari geometri, sum myndevnið annars leggur upp til.
Heldur ikki síggja vit nakra brúgv, lossispøl og radara. Við eitt sindur av góðum vilja hóma vit ein sjónarring við einum reyðum himmali og kanska umhvarvið av nøkrum fólkum. Men restin er tøgn, tala vit um at kenna nakað aftur. Í fyrstu atløgu snýr myndin seg um málningin sjálvan, um spenningin í litunum, um sansaliga máttin í penslastrokinum.
Málningurin er tó eitt trolaradekk soleiðis skilt, at dekkið er pallurin fyri hørðum stríði, veldigum náttúrumáttum, myrkum døgum og vandafullum arbeiði. Eitt slíkt innihald fær her ein máttmiklan myndabúna í annars reinum málningi. Myrkt, harðliga og stórt talar myndin um lívsins drama.
Ingálvur av Reyni (1920-2005): Sjálvsmynd. 1955. Olja á lørift, 140 x 104 cm. Privat ogn.
Ein flottur maður, hábærsliga endurgivin. Sæddur eitt sindur niðrifrá fyllir herðabreiði maðurin við tí skarpleitta andlitinum allan myndaflatan. Bráið ber boð um snarræði og styrki, men í roynd og veru hevur persónsmenskan minni at siga her.
Myndin er fyrst og fremst ein ritroynd í trongum formi bygd upp av litum og við bæði flatanum og rúmleikanum í sær. Skapið kemur sostatt fram við býtinum millum reydlig og grønlig øki.
Nýtsluna av slíkum kontrastlitum hevði Ingálvur lært av professara sínum í Danmark, Axel Jørgensen. Í hesum førinum er tó alt spent upp í andanum hjá kubismuni (Paul Cézanne) sum tekin um, at listamaðurin flytir seg yvir móti abstraktiónini.
Tíðarskeiðið 1. mai - 31. august:
Mánadag - sunnudag kl. 11.00 - 17.00
Tíðarskeiðið 1. sept. - 30. apríl:
Týsdag - sunnudag kl. 13.00 - 16.00
Mánadag ikki opið
Atgongugjald:
- Vaksin: 65 kr.
- Lesandi: 25 kr.
- Bólkar, min.12 vaksin: 50 kr. fólkið
- Limir og børn undir 16 ár: ókeypis.
Listasavn Føroya
Gundadalsvegur 9
P.O. Box 1141
FO-110 Tórshavn
Føroyar
Tel +298 313579
Email info@art.fo
Facebook


text:
Dømi um appir ið ikki kunnu verða á teldlinum:
-um aldursmarki ikki loyvir tykkum at nýta hana
-appir sum t.d. Snapchat, ASK.fm, har ið brúkarin kann
verða dulnevndir og senda boð til onnur ið ikki vita hvør avsendarin er.!!
Hesar avmarkingar eru einans fyri at verja tykkum sum persónar.
Appir ið skulu verða á teldlinum:
-Allar appir ið vórðu á teldlinum sum nýggjur
-Allar appir í skúlin leggur á og biður tykkum leggja á.
Teldlar í Stranda skúla
Eftirmeting mars-septembur vísandi til leiðbeiningarnar fyri teldlarnar á heimasíðu skúlans www.strandaskuli.fo og á heimasíðu hjá Sjóvar kommunu www.sjovarkommuna.fo


text:
Nú alsamt størri eftirspurningur hevur verið frá vinnu og stovnum eftir vegleiðingum til at skilja burturkast teirra rætt, hevur IRF gjørt eina vegleiðing, sum vit vóna verður til gagns hjá bæði vinnu og stovnum.
Serligur dentur er lagdur á at vegleiða stovnum og vinnu til at skilja burturkasti til endurnýtslu, í tráð við hugsjónina um ringbúskap.
Á ein einklan hátt er eisini lýst, hvussu vinnuburturkast skal skiljast, so tað ikki er til vanda ella dálking fyri fólk ella umhvørvi, samstundis sum víst verður á tær sparingar, sum eru við at endurnýta heldur enn at brenna gott tilfeingi.
Vegleiðing til vinnu og stovnar um at skilja burturkast sæst her.
Vegleiðingin ”Guide to sorting waste for businesses and institutions” sæst her.


text:
Føroyskir sangtekstir
- Á, takk Gud fyri orðið
- Brót tú hitt lívsins breyð, áh, Harri, her
- Ein dag í senn
- Ein hurð til himmals opin er
- Eina Guds kærleiki
- Faðir heilagi, í náði
- Føgur er foldin
- Gleðilig jól
- Hann elskaði meg fyrst
- Har í Dávids fagra staði
- Harri, tú ræður himli á
- Hoyrið tey tíðindi, undurfull boð
- Hvør á Harrans síðu
- Í himmalin á fold vit longu eru sett
- Jesus, eg komi nú
- Jesus, halt mær við tín kross
- Kom nú til Jesus, sál
- Kristus frelsir til fulnar
- Lurta hoyr ein boðskap góðan
- Mín Hirði góður Harrin er
- Mong ganga tyngd
- Sannhjartað, heilhjartað, trúføst og lýðin
- Sum ein sterkur streymur
- Tá jólastjørnan blaktrar
- Tak mítt lív, og veri tað
- Títt lív hevur virði
- Títt lív, tað gavst tú mær
- Tørvandi náði eg søkti teg, Harri
- Ver tú hjá mær, nú náttin kemur á
- Við krossin tín, áh, Jesus


text:
Áhh eg minnist væl hesa frá eg var lítil. Hetta var bara tað lekkrasta man kundi fáa, og veist tú hvat ? Tað er tað næstan enn. Hetta er møguliga ikki nakað, ið er so smart at eta gerandisdagar, tí innihaldið er seeera ósunt. Men í vikuskiftinum ella til ein brunch, so er hetta bara ordiliga vælsmakkandi.
Uppskriftin er sera einføld, og krevur bara trý ymisk ráevni.
250 g flormelis
250 g smør
2 spsk kakao pulvur
Píska alt tilfarið væl og leingi. í fyrstuni helt eg at eg hevði gjørt okkurt skeift, tí tað virkaði alt ov turt. Men tú kemur fram til rætta konsistensin, tá tú hevur píska nóg leingi.
Ger lekkrar heimabakaðar bollar, at hava afturvið. Tað veit den! Samansetingin er faaaantastisk! Uppskrift uppá bollar, finnur tú HER
Vælgagnist.
M&K


text:
Veitst tú, hvat tú eigur?
Er innbúgvið rætt tryggjað?
Tað kann gerast dýrt, um innbúgvið er tryggjað fyri ov lága upphædd, og alt skal keypast av nýggjum orsakað av skaða. Hinvegin er ongin orsøk at gjalda ov nógv fyri tína innbúgvstrygging. Tí er altíð gott, við jøvnum millumbilum, at kanna eftir, hvat virði títt innbúgv hevur.
Vit mæla tær tí til at kanna, um innbúgvið er tryggjað fyri røttu upphæddina. Niðanfyri finnur tú ein lista, sum tú kanst brúka sum vegleiðing, tá ið tú ásetur virðið á innbúnum.
Familjutrygd
Familjutrygd er tann tryggingin, ið m.a. tryggjar títt innbúgv, og í hesi tryggingini ásetur tú tína tryggingarupphædd. Tryggingarupphæddin er tað virðið, ið tú metir, at títt innbúgv hevur. Tað er tín ábyrgd sum tryggingartakari at áseta røttu tryggingarupphæddina. Um tú hevur sett tryggingarupphæddina til t.d. 300.000, og virðið á tínum innbúgvi er 600.000, so kann hetta gerast ein trupulleiki. Um títt innbúgv fær skaða, sum Trygd veitir endurgjald fyri, so hevur tú eina trygging, ið bert veitir tær endurgjald fyri helvtina av skaðanum.
Fyri at sleppa undan hesi keðiligu støðu, mæla vit tí til, at tú fyllir listan út, og setur virðið á títt innbúgv. Royn at hugsa um hvørt rúm fyri seg, men minst tó til allar lutir hjá øllum persónum í húskinum.
Vegleiðandi listi til virðisáseting
Við hesum listanum kanst tú lætt áseta virðið á tínum innbúgvi.
Ivast tú í, um innbúgvið er rætt tryggjað, ert tú vælkomin at seta teg í samband við okkum. Saman finna vit røttu loysnina til tín.


text:
Bárður Nielsen spyr um umsiting av skattaborgarans pengum
Fíggjar- og búskaparpolitikkur -
Bárður Nielsen fer á tingfundinum mikudagin 7. februar at seta ein munnligan fyrispurning til Kristinu Háfoss, landsstýriskvinnu í fíggjarmálum
Viðvíkjandi umsiting av skattaborgarans pengum:
1. Heldur landsstýriskvinnan, at tað er at fara væl um skattaborgarans pening, tá landsstýrisfólk siga seg nokk skulu klára, at brúka pengarnar til okkurt annað, tá ið upprunaliga ætlanin dettur niðurfyri?
2. Er landsstýriskvinnan nøgd við, at útreiðslurnar eru øktar við omanfyri 800 mió. kr. higartil í hesum samgonguskeiðnum?
Bárður Nielsen, løgtingsmaður fyri Sambandsflokkin, sigur í sínum viðmerkinginum til fyrispurningin, at høvuðsuppgávan hjá landsstýrismanninum í fíggjarmálum er, at tryggja samlaða haldføri í føroyska búskapinum, herundir at fara væl um skattaborgarans pening.
Tað sterkasta amboðið, at tálma sveiggjum í búskapinum er, at føra kontraktiva fíggjarpolitikk, tá ið tað rekur við. Hetta merkir, at tað almenna roynir at halda aftur, tá ið vit hava búskaparligt viðrák.
Búskaparligt viðrák hava vit havt seinastu gott 5 árini, og hava vit sjáldan sæð so stóran búskaparvøkstur fleiri ár á rað, sum hesaferð. Hóast privati íløguhugurin er ovurhonds stórur, fossa pengarnir úr landskassanum.
Tað tykist sum alt ber til, og um ein ætlan dettur niðurfyri, siga landsstýrisfólk seg “nokk skulu klára, at brúka pengarnar til okkurt annað.”
At enda sigur løgtingsmaðurin, at tá fíggjarlógin var til viðgerðar vóru nógv tøl á borðinum, og ringt var at fáa eina samlaða mynd av hvørji tøl vóru tey røttu.
Nú tølini fyri fíggjarlógina 2018 og endaligu tølini fyri 2017 eru komin inn í leiðslukunningaskipanina, kunnu vit gera okkum eina samlaði mynd av, hvussu nógv samgongan hevur økt útreiðslurnar higartil.
Niðanfyristandandi talva vísir veruligu útreiðsluøkingina hjá sitandi samgongu.
Sambandsflokkurin
RN


text:
Sverri Egholm
13.05.2018 - 00:03
Mentan > Tónleikur > Tónleikakappingar
Ísrael vann í kvøld Eurovision fyri fjórðu ferð.
25 ára gamla Netta, sum framførir fyri Ísrael hevur verið favorittur hjá veddingarfyritøkunum í fleiri mánaðir og í kvøld eydnaðist hjá henni.
Hon vann við sanginum "Toy", sum snýr seg um #meetoo rørsluna og eisini um happing.
Hetta er fyrsti sigur hjá Ísrael síðani Dana International vann við "Diva" í 1998.
Atkvøðugreiðslan var sera spennandi og atkvøðurnar frá hyggjarunum koppaðu sigurin til Ísrael. Annars var tað Eysturríki, sum lá á fyrsta plássi aftaná at dómsnevndirnar høvdu atkvøtt.
Danmark endaði á níggjunda plássi.


text:
Francesca Simon er amerikanskur rithøvundur, búsitandi í London.
Hon las miðaldarsøgu og bókmentir á Yale og Oxford.
Í 1989 fór hon av álvara at arbeiða við barnabókmentum og er nú kend í fleiri londum fyri bøkurnar um Herviliga Henry.
Hon sigur sjálv, at hon altíð hevur fatað søgurnar um Henry sum ein barnawestern.
Henry er lógloysingur, ber seg ræðuliga at, men kemur ofta væl burtur úr tí.
Á sama hátt sum vaksnum dámar at lesa um persónar á markinum, so dámar børnum eisini at lesa um børn, sum gera sovorðið óumhugsað og ikki hugsa um avleiðingarnar.
”Eg fekk hugskotið til bøkurnar, tá ið ein vinur bað meg skriva um eitt óargaligt barn. Herviligi Henry sá dagsins ljós á staðnum. Eg sá beinanvegin fyri mær ein treiskan, lítlan drong og tey neyðars væl meinandi frísinnaðu foreldrini. Eg hevði eisini áhugað í at kanna systkinaklandur, sum eg kendi eitt sindur til sjálv, av tí at eg eri elst av fýra systkjum, og at kanna familjur, har foreldrini gera av, at annað barnið er skikkiligt, og hitt er óskikkiligt, soleiðis var tað, at Frálíki Fríðrikur fekk lív. Skjótt fekk Henry sítt egna lív, saman við ráðaríku madammuni í grannahúsinum, Droyu Drós (Moody Margaret), sum er ein blanding av mær sjálvari og av Margaret Thatcher, soleiðis sum eg ímyndi mær hana sum barn.”
Útgávur:
2007 Herviligi Henry
Herviligi Henry og Loyniklubbin
Herviligi Henry lumpar tannálvuna
Herviligi Henry og lýsnar
2008 Herviligi Henry í spøkilsishúsinum
Herviligi Henry verður knappliga ríkur
Herviligi Henry og mumiu-banningin
Herviligi Henry hevnir seg
2009 Herviligi Henry og undirbuksurnar
Herviligi Henry og stinkbumban
Herviligi Henry hittir drotningina
Herviligi Henry og trølladaddan
2010 Herviligi Henry og fotbóltshetjan
Herviligi Henry og øgiliga óreina tíðarmaskinan
2013 Herviligi Henry rokkar
Herviligi Henry rænir ein banka
Herviligi Henry heldur jól
2014 Herviligi Henry og kykt
2015 Herviligi Henry og skrímslafilmurin
Herviligi Henry vekir tey deyðu
2017 Herviligi Henry hevur marruna
Herviligi Henry og kettjupkríggið
Ummæli/umrøða:
Turid Hallan Buarøy: Rampete Robin. Drammens Tidende 12. mai 2005
Helen Brown: 'Henry is horrid so they don´t have to be'. The Telegraph 15. mars 2008
Dinah Hall: What makes Henry so horrid? The Telegraph 5. apríl 2010
Paul Bignell: Francesca Simon: 'I wanted Horrid Henry to be like Cain and Abel. The Independent 28. august 2011
Heimasíða:


text:
2011
Innihaldsyvirlit
HendingarRætta
- januar, februar - kollvelting í Egyptalandi
- 18. mars - Messenger missión til Merkur
- 22. juli - Yvirgangsálop í Noregi, hópmorð á ung fólk á Utøya og bumbuatsókn í Oslo. Tað var Anders Behring Breivik ið framdi bæði hópdrápini á Utøya og bumbuatsóknina í Oslo.
- 29. oktober - Løgtingsval í Føroyum
- november - Dánjal Petur Hansen (Piddi) úr Saltangará varð eftirlýstur av løgregluni, og síðan varð staðfest, at hann var blivin myrdur. Líkið varð tó ikki funnið tá. Ein kroati varð varðhaldsfongslaður og seinni dømdur sekur. Næstan trý ár seinni, hin 31. august 2014, fann ein frítíðarkavari eina beinagrind av einum mennskja niðri á havbotninum útfyri Ljósá á 22 metra dýpi og 150 metrar úr landi. Nýggju dagar seinni, eftir at tekniskar kanningar vóru gjørdar varð kunngjørt, at talan varð um líkið av Dánjal Petur Hansen.
- 24. november - Ódnin Berit herjaði í Føroyum og í øðrum londum. Ódnin førdi til stórar skaðar kring alt landið, serliga í Suðuroynni. Trý hús á Tvøroyri mistu alla yvirtromina, eitt av teimum var eldrasambýlið. Tey gomlu vóru førd úr húsinum stutt áðrenn yvirtromin varð skrødd omanav av ódnini.
- 3. desember - leingingin av flogbreytini á Vága Floghavn frá 1.200 m til 1.799 m er liðug.
- 25. desember - Ódnin Dagmar, eisini nevnd Jólaódnin 2011, herjaði í Føroyum, Noregi og øðrum londum. Skaðarnir vóru stórir í Føroyum, tó ikki so ógvusligir sum 24. november sama árið.
ÍtrótturRætta
FótbólturRætta
SvimjingRætta
- 26. juli - Pál Joensen svam seg í finaluna í 800 metrum frí í HM í svimjing 2011 í Shanghai við næstbestu tíðini av øllum, tíðin var 7:45,55, sum eisini var nýtt norðurlendskt met.
- 27. juli - Pál Joensen svam finaluna í 800 metrum frí í HM í svimjing 2011 í Shanghai, hann gjørdist nummar fimm.
- 30. juli - Pál Joensen svam seg í finaluna í 1500 metrum frí í HM í svimjing 2011 í Shanghai, við tíðini 14:56,66 svam hann sætt bestu tíðina, kvalifiseraði seg til Summar-OL 2012 í London og setti nýtt norðurlendskt met.
- 31. juli - Pál Joensen svam finaluna í 1500 m frí í HM í svimjing 2011 í Shanghai og gjørdist nummar fýra við tíðini 14:46,33, bert 0,67 sekund frá bronsu heiðursmerki. Hann betraði harvið norðurlendska metið frá degnum fyri við 10 sekundum og betraði eisini um kvalifikatiónstíðina til Summar-OL 2012.
FøðingarRætta
AndlátRætta
- 9. januar - Peter Yates, bretskur leikstjóri (f. 1929)
- 18. januar - Robert Sargent Shriver, amerikanskur politikari (f. 1915)
- 23. mars - Elizabeth Taylor, amerikonsk sjónleikarinna (f. 1932)
- 24. mars - Axel Tórgarð, stjóri í Útvarpi Føroya og føroyskur rithøvundur og týðari (f. 1923)
- 2. mai - Osama bin Laden, leiðari fyri Al-Qaeda (f. 1957)
- 19. juli - Jens Pauli Heinesen, føroyskur rithøvundur (f.1932)


text:
Árni Gregersen, ting.fo 19.12.2016 (14:28)
Rættingar og nýggjur lækni til Runavíkar
Løgtingið ætlaði aat fara í jólafrí fríggjadagin, men tað eydnaðist ikki at gera viðgerðina av fíggjarlógini fyri næsta ár lidna.
Hendan viðgerð er uppafturtikin í dag og samgongan saman við Miðflokkinum og Nýggjum Sjálvstýri hevur fleiri broytingar. Ein av teimum er, at ein kommunulækni afturat verður settur í Runavík umframt ein laborantur. Eitt hjartamál hjá Kára P. Højgaard, løgtingsmanni.
Andstøðan hevur eisini lagt eini 22 broytingaruppskot fram og tað er millum annað hesi, sum tingfólk viðgera nú.
Á tingfundi í dag er ætlanin eisini at hava 1.viðgerð av einum uppskoti um stuðul til privatu miðlarnar. Eitt uppskot, sum landsstýriskvinnan við mentamálum, Rigmor Dam, hevur lagt fram. Harumframt skal eykajáttanarlógin fyri omktober - har eykapengar til saltsilona eru á - og eykajáttanarlóg fyri desember viðgerast á dagsins fundi.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Nú havi eg í meira enn eina viku gingið og ilskast. So nú skal eg hava hetta burturav mær:
– Undskyld mig, men fuck you Danmarks Radio!
Hetta hendir eftir, at eg var í Norðurlandahúsinum við synum og svigardóttir og tók móti Sveini Gaard Olsen, tá Danmarks Radio og beiggi Svein, Hatespeech legendan Jákup Pauli Gaard Olsen skipaðu fyri surprise veitslu fyri føroyska X-Factor finalistinum.
Konsert og tiltak sum heild var fínt. Tað sum irriteraði meg, var at Sveinur absoulutt skuldi tosa danskt við áskoðararnar millum løgini, at James Olsen partú skuldi presentera hann á donskum, og at tá Sveinur einaferð tosaði føroyskt millum løgini, so komu beinanvegin strong boð frá filmsliðnum um at skifta til danskt.
Tað føldist skeivt og pínligt, og tað var ikki veruleiki, men ein tillagaður veruleiki. Pyntan og homogenisering av málsliga fjølbroytninum í ríkinum.
Tá eg so sá hann tosa við familju og borgarstjóra á donskum eisini, so helt eg uppat við at vera irriteraður og bleiv beinleiðis illur. Hetta gav eina mynd av okkum føroyingum, sum undirdanigar danskarar, ið ikki hava sítt egna mál.
Hevði talan verið um onkra hissini komersiella kanal, so var hetta nokk bara pínligt og kiksað, men vit tosa fokkime um almennu public service støðina Danmarks Radio! DR hevur altso serliga ábyrgd, og eigur at vísa virðing fyri tí fjølbroytni, ið er millum danskar ríkisborgarar.
Eg skilji, at tað er týdningarmikið, at DR hyggjarin skilur, hvat hendur á skerminum, men var talan um ein breta hevði man uttan trupulleikar teksta eitt tílíkt innslag.
Herfrá skal ljóða eitt hart “fuck you” ella kanska føroyski pendanturin “ren meg” til Danmarks Radio.


text:
Vónarinnar Gud
08.09.2017 - 09:59 - Ásbjørn Jacobsen
Andakt: Um Gud ikki var vónarinnar Gud, so var hann ikki Gud.
Vónin er Guds ævigu armar, rættir niður í eina fáfongda og syndiga verð.
Vón er ein møguleiki, har eingin møguleiki er.
Vón er eitt bjart ljós, ið lýsir inn í vónloysis bølamyrkur.
Vón er Guds opnu dyr fyri deyðadømd menniskju frá jarðarlívsins fangarúmi líka inn í Guds æviga frelsu.
Øll sonn vón kemur frá Gudi. Har, ið Gud ikki er, er eingin vón. Eingin menniskja kann liva uttan vón, men tann vónin, ið ikki hevur sína uppkomu frá Gudi, vil ein dagin verða til einkis. Tað er eitt vónsvik og ikki ein livandi vón. Men har, ið Gud er, er altíð vón.
Børn hansara eru vónarinnar børn. Í tí myrkastu nátt brennur altíð eitt ljós. Hann slættar eina gøtu, har eingin leið hómast.
Eitt Guds barn hevur altíð vón. Gud havi lov.
Hann er tað, sum navnið sigur: Vónarinnar Gud. Róm. 15,13.